qundao/data-zh-poetry huggingface dataset:
追和刘秀野诗韵
作者：吴与弼
朝代：明

十载劳经营，得卜寒泉麓。虽乏囊中资，幸安一茅屋。桃李君自花，风月吾人独。侨居非素心，言归事耕读。我居清溪曲，绕屋罗青山。白云自来往，脩竹无柴关。翘企古人躅，逸驾容追攀。悠然一瓢饮，不知有尘寰。莫春春服成，嬉游吾所爱。至哉浴沂心，斯言不下带。浩荡六合间，彻视宁有碍。何事千载馀，兹境稀能会。夙昔闻太华，耸拔何其尊。未遑游汗漫，流传少陵君。群峰无远近，环立皆儿孙。何当脱尘鞅，胜览跻青云。樗散竟奚为，无禽怜旧井。夙志成蹉跎，星流百年景。俯仰起遐思，空嗟圣途永。闭关事微阳，残魂此其幸。我思君子为，洪钧岂小补。化日舒以长，仁风被寰宇。下视驩娱如，区区焉足数。安得千载人，谁知此心苦。王者大如何，乾元物资始。亭？一何心，家家自桃李。固不令人怒，亦不令人喜。帝力何有哉，皞皞皆仁里。素心在丘壑，衡茅隐松萝。时访李邺侯，或亲郭橐驼。空谷响樵唱，绿野喧农歌。暝然日之夕，不乐复如何。恭默观我生，兢兢虞逐物。立志在有为，固当有所不。图史娱朝昏，云霞媚岩窟。吾道卜终焉，何心于象笏。人生何所贵，贵在为丈夫。古今表表者，脂韦岂良图。风霜竹凌厉，冰雪梅清癯。壮志一少懈，焉足为有无。
追和刘秀野诗韵·其一
作者：吴与弼
朝代：明

十载劳经营，得卜寒泉麓。虽乏囊中资，幸安一茅屋。桃李君自花，风月吾人独。侨居非素心，言归事耕读。
追和刘秀野诗韵·其七
作者：吴与弼
朝代：明

王者大如何，乾元物资始。亭？一何心，家家自桃李。固不令人怒，亦不令人喜。帝力何有哉，皞皞皆仁里。
追和刘秀野诗韵·其七
作者：吴与弼
朝代：明
体裁：古风

王者大如何，乾元物资始。亭�一何心，家家自桃李。固不令人怒，亦不令人喜。帝力何有哉，皞皞皆仁里。
追和刘秀野诗韵·其三
作者：吴与弼
朝代：明

莫春春服成，嬉游吾所爱。至哉浴沂心，斯言不下带。浩荡六合间，彻视宁有碍。何事千载馀，兹境稀能会。
追和刘秀野诗韵·其九
作者：吴与弼
朝代：明

恭默观我生，兢兢虞逐物。立志在有为，固当有所不。图史娱朝昏，云霞媚岩窟。吾道卜终焉，何心于象笏。
追和刘秀野诗韵·其二
作者：吴与弼
朝代：明

我居清溪曲，绕屋罗青山。白云自来往，脩竹无柴关。翘企古人躅，逸驾容追攀。悠然一瓢饮，不知有尘寰。
追和刘秀野诗韵·其五
作者：吴与弼
朝代：明

樗散竟奚为，无禽怜旧井。夙志成蹉跎，星流百年景。俯仰起遐思，空嗟圣途永。闭关事微阳，残魂此其幸。
追和刘秀野诗韵·其八
作者：吴与弼
朝代：明

素心在丘壑，衡茅隐松萝。时访李邺侯，或亲郭橐驼。空谷响樵唱，绿野喧农歌。暝然日之夕，不乐复如何。
追和刘秀野诗韵·其六
作者：吴与弼
朝代：明

我思君子为，洪钧岂小补。化日舒以长，仁风被寰宇。下视驩娱如，区区焉足数。安得千载人，谁知此心苦。
追和刘秀野诗韵·其十
作者：吴与弼
朝代：明

人生何所贵，贵在为丈夫。古今表表者，脂韦岂良图。风霜竹凌厉，冰雪梅清癯。壮志一少懈，焉足为有无。
追和刘秀野诗韵·其四
作者：吴与弼
朝代：明

夙昔闻太华，耸拔何其尊。未遑游汗漫，流传少陵君。群峰无远近，环立皆儿孙。何当脱尘鞅，胜览跻青云。
追次少傅先生寿日诗韵
作者：吴与弼
朝代：明

花盛春城锦万枝，九天化日正迟迟。运符圣德超千古，身幸儒冠际此时。晨捧丝纶归玉署，夕陪鸳鹭泛金卮。宿齐预拟明朝值，又悉丹诚向赤墀。
送严府判考满
作者：吴与弼
朝代：明

柳绿绕江头，薰风快壮游。万山辞楚徼，一水接皇州。郡剧民俱化，铨明课最优。垂衣图至治，清问有嘉猷。
送人赴春闱
作者：吴与弼
朝代：明

画省身先达，春闱气正豪。功名方自负，关塞岂辞劳。黄道中天近，青云北极高。胪传知得意，端笏继夔皋。
送傅裘北归
作者：吴与弼
朝代：明

扶疾秋山百里来，桑榆细写别离怀。式微歌罢情如海，共喜新碑吉日开。
送原宪使考迹赴天官
作者：吴与弼
朝代：明

清笳急管拥崇台，万里风云接泰阶。花柳漫村春似海，伊谁一访少陵才。
送天使王侯回朝綵旗联句
作者：吴与弼
朝代：明

九重雨露尧天大，万国衣冠舜日明。草木光华南服重，风云庆会北归荣。
送陈庸从军江浦
作者：吴与弼
朝代：明

慈母新成游子衣，离歌欲唱意迟迟。四方总是男儿事，忠孝惟应两勖之。
送饶提举之官广东
作者：吴与弼
朝代：明

奉节承深宠，之官过旧乡。亲闱春广大，宦路日舒长。岭树连云合，江流过雨凉。倚门应有望，雁信好频将。
途中偶成
作者：吴与弼
朝代：明

日斜马滑惊危石，路暗人疲怯败桥。雷电屡防风雨至，须臾明月露青霄。
道中作九首
作者：吴与弼
朝代：明

临渠爱流水，试砚涉还歇。起看碎米花，疑残去年雪。眺望觉日迟，经过忘前后。牧唱儿童閒，黄牛满丘阜。丛竹夹桃花，清池映高下。世上有丹青，笔底谁能画。爱景时回立，烟村澹相对。惆怅百年人，此心几人会。呼童汲清泚，怡然坐临池。谁能知我怀，细雨来催诗。人生得丈夫，万一幸为儒。寸心含宇宙，不乐复何如。纸笔不暂离，琴书恒自随。欲忧身外事，何日是閒时。得诗万事轻，性达频爵跃。翘首吟未回，松风度寥廓。微雨已滑途，行客未堪住。遥问读书斋，正在花深处。
道中作九首·其一
作者：吴与弼
朝代：明

临渠爱流水，试砚涉还歇。起看碎米花，疑残去年雪。
道中作九首·其七
作者：吴与弼
朝代：明

纸笔不暂离，琴书恒自随。欲忧身外事，何日是閒时。
道中作九首·其三
作者：吴与弼
朝代：明

丛竹夹桃花，清池映高下。世上有丹青，笔底谁能画。
道中作九首·其九
作者：吴与弼
朝代：明

微雨已滑途，行客未堪住。遥问读书斋，正在花深处。
道中作九首·其二
作者：吴与弼
朝代：明

眺望觉日迟，经过忘前后。牧唱儿童閒，黄牛满丘阜。
道中作九首·其五
作者：吴与弼
朝代：明

呼童汲清泚，怡然坐临池。谁能知我怀，细雨来催诗。
道中作九首·其八
作者：吴与弼
朝代：明

得诗万事轻，性达频爵跃。翘首吟未回，松风度寥廓。
道中作九首·其六
作者：吴与弼
朝代：明

人生得丈夫，万一幸为儒。寸心含宇宙，不乐复何如。
道中作九首·其四
作者：吴与弼
朝代：明

爱景时回立，烟村澹相对。惆怅百年人，此心几人会。
道中口占授饶烈饶岳
作者：吴与弼
朝代：明

风雨联镳远送时，高谈雄辨解人颐。知君自有男儿志，肯负平生师友期。仲父前程日见功，远追祖德尔宜同。从今好笃男儿志，莫负皇天降此衷。
道中口占授饶烈饶岳·其一
作者：吴与弼
朝代：明

风雨联镳远送时，高谈雄辨解人颐。知君自有男儿志，肯负平生师友期。
道中口占授饶烈饶岳·其二
作者：吴与弼
朝代：明

仲父前程日见功，远追祖德尔宜同。从今好笃男儿志，莫负皇天降此衷。
道中见梅
作者：吴与弼
朝代：明

虬枝忽见雪交加，自在芳心阅岁华。客里但贪春意好，短墙不必问谁家。
遣闷
作者：吴与弼
朝代：明

讲学无功德不脩，不才甚矣可无忧。青春回首今何在，堪叹人生易白头。
避暑刀峰祠
作者：吴与弼
朝代：明

竹里投装暑正隆，缓寻幽事向刀峰。芃芄香稻连畴绿，㶁㶁寒流一涧通。
避暑普济堂
作者：吴与弼
朝代：明

三伏炎蒸午倍瘥，长原叠岭困经过。竹林深院宜人处，冰簟清风一气和。
邗城
作者：吴与弼
朝代：明

丹阳古渡接瓜洲，万顷黄云麦正秋。一榻午风清梦觉，又题新句过扬州。
邱布政公馀十咏
作者：吴与弼
朝代：明

冉冉晴云漾楚天，滔滔新涨下岷川。欲知退食委蛇妙，听唱阳春白雪篇。
邵武即事
作者：吴与弼
朝代：明

东家昨日问为谁，西舍今朝走马追。孤负满城冠盖念，只缘衰迈倦参随。
邵武道中
作者：吴与弼
朝代：明

到处溅溅小涧通，回头频忆白云踪。每逢佳境凝眸久，细数春山远近峰。
郡庠潘梁二广文辱载酒偕往石井先陇小酌金石台而还
作者：吴与弼
朝代：明

石井朝联二妙来，提壶兼历古名台。长空溟漠收新雨，含笑江山畅一杯。
鄱阳怀古
作者：吴与弼
朝代：明

西风斜日次鄱城，细忆当年仗义名。似此男儿真罕比，微词何处吊芳馨。
鄱阳舟中
作者：吴与弼
朝代：明

诗卷书来兴转佳，好风应念客天涯。明朝再假一帆力，指日琴书可达家。
鄱阳舟中伤九韶
作者：吴与弼
朝代：明

时傍邻舟向日吟，天涯忽动故园心。始知一失钟生耳，宜绝当年伯氏琴。
重修余忠宣公墓堂诗
作者：吴与弼
朝代：明

薇垣参辅隆风教，花县郎官尚典刑。顾我疏顽何似者，敢将名姓污丹青。
重宿下窑寺
作者：吴与弼
朝代：明

入院閒吟对雨时，梦醒贪看月流辉。驱驰倦客西归晚，不待鸡鸣急早炊。
重宿下窑寺
作者：吴与弼
朝代：明

暝色忙冲倦客旋，寒灯又宿下窑禅。忆从天上归来日，明月清霜夜半船。
重宿九莲寺
作者：吴与弼
朝代：明

曾寓禅房十日居，重来不见旧时书。閒窗一榻春宵梦，细忆流年二纪馀。
重宿南庄
作者：吴与弼
朝代：明

四十年前此寓居，华颠重宿意何如。不堪潦倒浑无似，谩托狂歌寄我吁。
重宿吕坊龙归寺
作者：吴与弼
朝代：明

曾为松楸此寓居，二旬风月体舒舒。天上归来重宿处，青灯细看旧时书。
重宿墨池傅氏
作者：吴与弼
朝代：明

洗墨池边正己堂，问舟西去又投装。儿孙总解隆先执，更把前题续两行。
重宿太平寺
作者：吴与弼
朝代：明

琴书欣有托，故旧念重逢。踪迹炎凉异，心期礼乐同。
重宿宝应寺彝公房
作者：吴与弼
朝代：明

玩水看山偶独来，西风重历旧楼台。光阴一纪如旋毂，又听晨钟动老怀。
重宿徐氏村居
作者：吴与弼
朝代：明

曾此赋村居，重来十载馀。玉楼人久化，兰砌事堪书。
重宿白杨寺
作者：吴与弼
朝代：明

策马平桥又问禅，萋萋春草月娟娟。萧然一榻平安梦，夜半溪声落枕边。
重宿磨刀石
作者：吴与弼
朝代：明

缘岸人家富竹林，猗猗偏称客哦吟。若为觅得梅花伴，好结岁寒三友心。
重宿经舍寺
作者：吴与弼
朝代：明

重宿招提觅旧游，百年心事在松楸。江村送客归来好，明月清风咏素秋。
重宿连樊桥胥氏
作者：吴与弼
朝代：明

连樊桥畔重投装，清夜迢迢故意长。楼阁玲珑春满眼，梅花新句赋晨窗。
重宿通州驿馆
作者：吴与弼
朝代：明

五月蓬窗触热多，清凉台馆此调和。故人重进杯中物，独酌灯花一放歌。细数灯花事短歌，南归魂梦白云窝。独怜葵藿微私切，惆怅何心制芰荷。
重宿通州驿馆·其一
作者：吴与弼
朝代：明

五月蓬窗触热多，清凉台馆此调和。故人重进杯中物，独酌灯花一放歌。
重宿通州驿馆·其二
作者：吴与弼
朝代：明

细数灯花事短歌，南归魂梦白云窝。独怜葵藿微私切，惆怅何心制芰荷。
重庵歌为陈子宪题
作者：吴与弼
朝代：明

借问仁者何乐山，巍峨屹立天地间。以木巽火是曰鼎，君子正位以凝命。浮生岁月疾于飞，庵中心事其奚为。去斯二者将安归，萧萧华发映黄眉。不远百里求新诗，咏歌付与孙与儿，奕叶仰止庵之楣。
重游瓜石感怀
作者：吴与弼
朝代：明

偶尔驱驰此地过，故人消息近如何。短筇白发遥相迓，暗忆流年一掷梭。
重经彭源
作者：吴与弼
朝代：明

旧德乡邦夙所推，争誇玉叶映金枝。风流云散客来晚，立马平桥独步迟。
重经晚港铺
作者：吴与弼
朝代：明

官桥倾圮不知年，官渡行人苦渡钱。奉劝行人无用较，从来亏客仰谁怜。
重经狮子山
作者：吴与弼
朝代：明

阳复春来一棹还，简编新课日希颜。船头火伴时相命，掩卷推篷又看山。
重访传秉彝
作者：吴与弼
朝代：明

日明风淡橹柔和，红树村村逐望多。笑指竹林曾宿处，遥携爱子抱琴过。
重访盛山人
作者：吴与弼
朝代：明

舍馆曾留宿，园林今更过。米嫌秋熟少，苗叹雨伤多。寄远书应达，移居事若何。秋风凉冷后，有待碧山阿。
重过北院
作者：吴与弼
朝代：明

幽僻禅房又独来，窗边襟抱静中开。薰风爽气飘晴幔，绿树浓阴转午台。
野宿
作者：吴与弼
朝代：明

满江风雨泊孤舟，舴艋能生逆旅愁。伫立渐看西北好，一天明月乱云收。
野桥小憩
作者：吴与弼
朝代：明

晴日催归路，平桥又息躬。云峰四面碧，霜叶一溪红。
金沙杂诗
作者：吴与弼
朝代：明

淹泊依沙岸，栖迟枕碧湍。遥空风势远，竟夜雨声寒。幸免蓬窗虑，欣投栋宇宽。明朝重汛扫，笔砚共平安。独拨寒更火，频挑旅次灯。怀人方有赋，观我澹忘形。变态能相好，乡心不用萦。情知旋旆日，定在一阳生。湖上风威盛，云边夜气清。晚来收细雨，更尽见孤星。久客休相念，明朝定放晴。兴阑眠未得，次第觅诗成。深夜仍飞雨，诘朝未放晴。疾风吹地转，高浪蹴云平。翰墨充人事，琴书理性情。为知萍梗迹，日咏此郊坰。病后新功减，閒来旧梦清。闭门终日坐，抚景百年情。道大诗书重，身恬去就轻。寸心何所系，潦止霁斯行。雨雪时惊户，风涛益撼空。残杯初泛绿，衰火却添红。玉轸调应罢，尘编兴未穷。化工何处觅，江汉正朝宗。平野风收怒，高天日露华。怀人阻石首，作客且金沙。店黍聊供饭，园蔬可当茶。拟乘明发兴，访旧遍邻家。偶踏新晴好，宁教逸兴悭。悠悠江夏水，隐隐汉阳山。野趣方延伫，柴扃未拟还。薇垣来旧侣，携手重乡关。孤洁瞻新月，高明仰列星。阴霾知几日，此去想多情。寡欲存神妙，忘机养性灵。残编寒漏永，至教在麟经。月淡天如水，霞明露已霜。畦蔬舒晚翠，篱菊傲孤芳。琴剑仍文事，江山且武昌。閒窗宜养病，未用说吾乡。谁道心如面，今人即古人。公卿能下士，观感尽兴仁。寓迹金沙上，新亭野水滨。题诗渐卤莽，孤负秉彝真。共诧金沙胜，衣冠日日来。高情知好德，薄分愧非才。绿水春光动，青山霁景开。樯头宾不顾，端似舞雩回。綵笔晴挥罢，澄江晚眺时。生涯从作客，物态尽归诗。乡侣新情密，柴关独返迟。经过多爱惜，次第见民彝。钟鼓候和鸣，衣冠迟夙兴。钧天万寿日，大地一阳生。礼乐沾清化，车书荷圣情。金沙留胜迹，曾此贺升平。
金沙杂诗·其一
作者：吴与弼
朝代：明

淹泊依沙岸，栖迟枕碧湍。遥空风势远，竟夜雨声寒。幸免蓬窗虑，欣投栋宇宽。明朝重汛扫，笔砚共平安。
金沙杂诗·其七
作者：吴与弼
朝代：明

平野风收怒，高天日露华。怀人阻石首，作客且金沙。店黍聊供饭，园蔬可当茶。拟乘明发兴，访旧遍邻家。
金沙杂诗·其三
作者：吴与弼
朝代：明

湖上风威盛，云边夜气清。晚来收细雨，更尽见孤星。久客休相念，明朝定放晴。兴阑眠未得，次第觅诗成。
金沙杂诗·其九
作者：吴与弼
朝代：明

孤洁瞻新月，高明仰列星。阴霾知几日，此去想多情。寡欲存神妙，忘机养性灵。残编寒漏永，至教在麟经。
金沙杂诗·其二
作者：吴与弼
朝代：明

独拨寒更火，频挑旅次灯。怀人方有赋，观我澹忘形。变态能相好，乡心不用萦。情知旋旆日，定在一阳生。
金沙杂诗·其五
作者：吴与弼
朝代：明

病后新功减，閒来旧梦清。闭门终日坐，抚景百年情。道大诗书重，身恬去就轻。寸心何所系，潦止霁斯行。
金沙杂诗·其八
作者：吴与弼
朝代：明

偶踏新晴好，宁教逸兴悭。悠悠江夏水，隐隐汉阳山。野趣方延伫，柴扃未拟还。薇垣来旧侣，携手重乡关。
金沙杂诗·其六
作者：吴与弼
朝代：明

雨雪时惊户，风涛益撼空。残杯初泛绿，衰火却添红。玉轸调应罢，尘编兴未穷。化工何处觅，江汉正朝宗。
金沙杂诗·其十
作者：吴与弼
朝代：明

月淡天如水，霞明露已霜。畦蔬舒晚翠，篱菊傲孤芳。琴剑仍文事，江山且武昌。閒窗宜养病，未用说吾乡。
金沙杂诗·其十一
作者：吴与弼
朝代：明

谁道心如面，今人即古人。公卿能下士，观感尽兴仁。寓迹金沙上，新亭野水滨。题诗渐卤莽，孤负秉彝真。
金沙杂诗·其十三
作者：吴与弼
朝代：明

綵笔晴挥罢，澄江晚眺时。生涯从作客，物态尽归诗。乡侣新情密，柴关独返迟。经过多爱惜，次第见民彝。
金沙杂诗·其十二
作者：吴与弼
朝代：明

共诧金沙胜，衣冠日日来。高情知好德，薄分愧非才。绿水春光动，青山霁景开。樯头宾不顾，端似舞雩回。
金沙杂诗·其十四
作者：吴与弼
朝代：明

钟鼓候和鸣，衣冠迟夙兴。钧天万寿日，大地一阳生。礼乐沾清化，车书荷圣情。金沙留胜迹，曾此贺升平。
金沙杂诗·其四
作者：吴与弼
朝代：明

深夜仍飞雨，诘朝未放晴。疾风吹地转，高浪蹴云平。翰墨充人事，琴书理性情。为知萍梗迹，日咏此郊坰。
钟潭岭
作者：吴与弼
朝代：明

东游旧友论心好，西返新诗得趣频。又喜野花缘道涌，嫩红满眼似迎宾。
钟潭铺
作者：吴与弼
朝代：明

不必劳归梦，琴书已离东。忽惊秋槿盛，人在万花丛。
钟陵城南江畔
作者：吴与弼
朝代：明

江城终日雨如麻，病骨侵陵暖尚赊。晴色忽惊春似锦，偶从此地看桃花。
钱塘留柬程庸
作者：吴与弼
朝代：明

准拟名山复并游，朔风无奈日飕飕。金陵已失连枝喜，吴会仍为落叶愁。南指片帆应迅速，北来行李莫淹留。丹枫黄菊同归梦，定约三衢与信州。
钱塘绝句
作者：吴与弼
朝代：明

曾拟钱塘吊古词，薄游今乃戏于斯。西风何限平生思，斜日从谁一咏之。
铅山道中
作者：吴与弼
朝代：明

乱石丛中一轿过，水源穷处感人多。高踪邈矣乾坤古，白雪阳春奈若何。平生迂拙寸心孤，何幸身亲往哲途。借问山川群草木，当年曾识晦翁无。云开雨歇放新晴，处处春风佩玉鸣。忽喜旧游峰在目，细将心事惜平生。赤土亭前日欲沉，客程趁宿竞分阴。笋舆傲兀欢声动，指日行装到故岑。
铅山道中·其一
作者：吴与弼
朝代：明

乱石丛中一轿过，水源穷处感人多。高踪邈矣乾坤古，白雪阳春奈若何。
铅山道中·其三
作者：吴与弼
朝代：明

云开雨歇放新晴，处处春风佩玉鸣。忽喜旧游峰在目，细将心事惜平生。
铅山道中·其二
作者：吴与弼
朝代：明

平生迂拙寸心孤，何幸身亲往哲途。借问山川群草木，当年曾识晦翁无。
铅山道中·其四
作者：吴与弼
朝代：明

赤土亭前日欲沉，客程趁宿竞分阴。笋舆傲兀欢声动，指日行装到故岑。
铜陵舟中
作者：吴与弼
朝代：明

归心日日数邮程，楚水吴山次第迎。安乐有窝时有限，只怜无计荅升平。
长塘道中
作者：吴与弼
朝代：明

讲罢归来日向沉，嫩凉徐步爱轻阴。芳林秀町盈眸好，谁识乾坤造化心。
长安坝
作者：吴与弼
朝代：明

崇德桥头暮刺船，迢迢江岸带星牵。长安坝上停篙处，杨柳阴中伴月眠。
长山晏氏
作者：吴与弼
朝代：明

问疾曾飞晏海诗，更从群从叙宗支。他日长山疑梦处，诸生济济夜眠迟。
长林道中
作者：吴与弼
朝代：明

歇轿来磐石，支颐面好峰。道傍秋水净，岭背夕阳红。
长湖章氏绝句
作者：吴与弼
朝代：明

金昆已矣怅鸿冥，玉季森森两眼青。跃马隔溪曾失意，挥毫今日却多情。
閒中偶述
作者：吴与弼
朝代：明

花木沈沈庭寂寂，苍苔尽日稀行迹。支赜窗下一沈吟，人间几片韩山石。
閒兴
作者：吴与弼
朝代：明

贫居日寡营，动息得自眕。时课诸生馀，还共儿童哂。出门望旧山，缘篱探新笋。归坐夕风清，闲情寄瑶轸。
閒趣
作者：吴与弼
朝代：明

野水云山隔市尘，日凭閒散养吾真。茅庐周匝多芳树，行处清香暗袭人。
閒述
作者：吴与弼
朝代：明

静里生诗思，閒中长道心。自应尊椟玉，不省说籯金。芳树流春色，空庭落午阴。日和风更澹，此乐有谁寻。
门外閒坐
作者：吴与弼
朝代：明

习静生憎损病心，晚凉门外独横琴。呼童细剔溪头树，为爱青青云际岑。
问舟南浦
作者：吴与弼
朝代：明

客里逢人漫说诗，从教归计尚迟迟。时将泽国天然趣，指点苍茫一教儿。
闻笳
作者：吴与弼
朝代：明

扁舟晴泊枉渚沙，苇苗满目稀人家。夜江漠漠星横斜，东风吹鬓怜春华。隔江谁舫寂无哗，数声悲响空中笳。响彻碧霄哀更加，悠悠绿水天一涯。
阁中即事
作者：吴与弼
朝代：明

尽日文章慨作家，？冥楼阁寂无哗。云山时独揽秋色，风露谁同玩月华。
阁中即事
作者：吴与弼
朝代：明
体裁：七言绝句

尽日文章慨作家，�冥楼阁寂无哗。云山时独揽秋色，风露谁同玩月华。
阁中感怀
作者：吴与弼
朝代：明

一瞥浮生似梦过，男儿德业竟如何。回看夙志宁无感，万事悠悠东逝波。
阁夜
作者：吴与弼
朝代：明

淡月巡檐罢，虚窗发兴浓。区区一何幸，生长典坟中。
阁夜
作者：吴与弼
朝代：明

金鸡已报霜天曙，芸阁重歌紫陌吟。百岁光阴浑似梦，十年身世若为心。
阅九韶吟稿
作者：吴与弼
朝代：明

高枕微吟罢，西斋独坐时。閒澄病中思，细看别来诗。点窜非吾事，渐磨贵自期。灵台宜有养，孟子浩然师。
阅去年日录簿此日寓娄谅氏怅然成诗
作者：吴与弼
朝代：明

去年今日正阳生，觅句论文暂鲤庭。北雁不来西梦切，杖藜何处问君平。
阅旧藁毕偶成
作者：吴与弼
朝代：明

连日频将旧稿披，恍然如梦对当时。知非已晚嗟何及，空使残魂咏小诗。
陀上
作者：吴与弼
朝代：明

迢迢陀上路，东去通康庄。当年断肠别，观者同彷徨。
陆主事紫微庵先陇所在
作者：吴与弼
朝代：明

一庵遥托紫微坡，马鬣巍巍事若何。惆怅孝思维则处，始终名教为君歌。
陆大参宅
作者：吴与弼
朝代：明

成均高谊古人俦，江右仁风播更优。今日德门恭一拜，白云埋玉几春秋。
陆大参赐胙
作者：吴与弼
朝代：明

画省颁膰到荜门，极知雅意笃斯文。独惭浅薄将焉称，细与乡邻族党论。
陈佥宪挽章
作者：吴与弼
朝代：明

绛帐当年交有道，青衿遗爱感无穷。门生故吏今重见，谁共摩挲慨古风。
陈傅二广文携酒登仙游山
作者：吴与弼
朝代：明

胜会难逢真快哉，晴明风日共登台。玉壶细酌题诗罢，绿水青山归去来。
除夕
作者：吴与弼
朝代：明

慷慨临除夕，蹉跎又见春。一年非不学，何日是成人。经事才还广，潜心理渐真。微吟增感激，名教定书绅。
除夕
作者：吴与弼
朝代：明

拥罢寒炉小酌馀，挑灯又近古人书。一枝粗定身多幸，此地应逢两岁除。
除夜
作者：吴与弼
朝代：明

一年程课更如何，轻薄还因感慨多。明日又逢新岁月，几时能出旧巢窠。
除夜
作者：吴与弼
朝代：明

不惑无闻大圣辞，如今秪有五年期。譬犹万里关山路，驽足应须日夜驰。驽足应须日夜驰，丁宁莫枉一男儿。工夫彻后开眉看，万里青天月出时。
除夜
作者：吴与弼
朝代：明

妻子团栾身少瘥，故居风景庆时和。老年襟抱无他感，但恨读书功不多。
除夜
作者：吴与弼
朝代：明

正愧道迷前圣统，何期朋误远方来。小陂风雪当深夜，细劝虚堂守岁杯。
除夜·其一
作者：吴与弼
朝代：明

不惑无闻大圣辞，如今秪有五年期。譬犹万里关山路，驽足应须日夜驰。
除夜·其二
作者：吴与弼
朝代：明

驽足应须日夜驰，丁宁莫枉一男儿。工夫彻后开眉看，万里青天月出时。
除夜书怀兼柬子贞九韶
作者：吴与弼
朝代：明

溪上寻梅归去迟，虚堂剪烛坐题诗。精神已是龙钟后，涉历翻思少小时。幸得简编常满眼，敢辞尘土暂侵衣。家山旧有良朋约，试向东风一问之。
除夜感怀
作者：吴与弼
朝代：明

曾赋山房一味清，沉吟旧梦转多情。千山万水迷归路，羞照秋霜鬓数茎。
除夜感怀
作者：吴与弼
朝代：明

虚堂遥夜忆京师，十八题诗尚记之。二纪光阴何太疾，百年事业竟奚为。良时孤负追宁及，多病侵陵悔已迟。从此残魂须爱惜，闲人闲话不相宜。
除夜次唐人诗韵
作者：吴与弼
朝代：明

青灯幽户照无眠，高兴吟哦正浩然。一岁平安私自幸，进脩踊跃入新年。
除夜次唐诗韵
作者：吴与弼
朝代：明

银灯守岁未应眠，一听阳春自洒然。更祝明朝风日好，梅花满眼踏新年。
除夜独坐
作者：吴与弼
朝代：明

久坐寒炉频自拨，倦来岁酒不成斟。细看万事无能处，空忆平生慷慨心。
除日
作者：吴与弼
朝代：明

此地栖迟忽岁除，萍踪如梦对琴书。宗门一一经过处，共喜云孙复故居。
除日书怀
作者：吴与弼
朝代：明

一岁生涯不离书，明年行止更何如。男儿挺拔今犹古，百倍工夫正属渠。
除日奉和族叔父仰学先生见寄诗韵
作者：吴与弼
朝代：明

弱质何堪终日病，不才误染一年尘。痛惭旧学功焉用，空感春风岁又新。困鬣正怜鱼圉圉，芳心谁似木欣欣。题诗远谢吾宗老，总抱冲襟未易伸。
除日祀先
作者：吴与弼
朝代：明

病骨支离不自任，强将清酌共儿斟。恍然今古凄其处，老泪难胜罔极心。
陪天使及王锦衣登陆閒眺取径徐步坐滕家铺绿阴候舟小儿陪二使习射
作者：吴与弼
朝代：明

见说行逢对摺湾，相招取径纵遐观。河山指罢仍留射，好似雩坛春服还。
隆孙初度
作者：吴与弼
朝代：明

前日慇勤话梦兰，兹晨喜气蔼门阑。鹏程万里男儿事，夙夜孜孜学孔颜。
隆孙诞日
作者：吴与弼
朝代：明

人生须作好男儿，德业从来贵及时。虚度光阴真可惜，几时能听老夫诗。
隆孙诞日四周岁矣渐解人事可爱诗以志焉
作者：吴与弼
朝代：明

祖德多年种，孙谋奕叶贻。梦兰游宦日，奉敕到家时。美质众所念，佳晨四见之。学诗兼学礼，早作好男儿。
隆孙诞日赋诗为寿
作者：吴与弼
朝代：明

戊寅此日次南康，乙酉兹晨寿尔觞。养正工夫宜百倍，勖哉高举早升堂。
雁塘道中
作者：吴与弼
朝代：明

人事周旋愧不遑，岁云莫矣趁归忙。笋舆傲兀长须困，蓑笠欹危度野塘。
集庆亭
作者：吴与弼
朝代：明

拜罢天书使节归，徽音暂此驻旌麾。闾阎荷庆何多也，共仰文光焕璧奎。
雨中漫述
作者：吴与弼
朝代：明

违侍亲庭远，迁居此地新。往来多故旧，问劳总比邻。屋破长防雨，天寒早闭门。卑栖聊自慰，图史共朝昏。
雨后神岭晚眺
作者：吴与弼
朝代：明

烟收云敛夕阳残，高下青松远近山。白鸟自飞人自度，个中真意憺忘还。
雪夜
作者：吴与弼
朝代：明

衾裯加厚尚愆和，慨彼牛衣更若何。信是万缘皆有命，达人心事漫长歌。
雪夜
作者：吴与弼
朝代：明

雪满园林风满轩，圣贤对语夜忘眠。新知滋味私欣处，何幸苍苍假我年。
雪夜偶成
作者：吴与弼
朝代：明

四檐风雪夜漫漫，独拥残炉对岁寒。细忆晏庭诗思切，是知仁者敢偷安。
雪夜怀坚二
作者：吴与弼
朝代：明

独怜游子未归时，夜半无眠有所思。稚子弱妻风雪里，孤村心事梦依依。
雪夜怀恪一辈为求籴旴江
作者：吴与弼
朝代：明

风急天寒念远游，唱筹何日问归舟。四方幸喜多青眼，观主宜人不必忧。
雪夜晚眺
作者：吴与弼
朝代：明

宝镜团团挂碧霄，翠屏隐隐隔平桥。回头更会梅边境，缓步微吟击壤谣。
雪窠
作者：吴与弼
朝代：明

桃李家家春满林，伊谁一写雪窠心。请看风急天寒夜，听唱苍松翠柏吟。
青云亭
作者：吴与弼
朝代：明

欲得灵台拔俗氛，特将亭子倚青云。朝朝剩汲寒泉润，细点明时辅世文。
题一丘轩
作者：吴与弼
朝代：明

种此一丘田，朝夕恒精虔。众草不敢秽，瓜瓞斯绵绵。
题三友图
作者：吴与弼
朝代：明

桃李春晴锦万堆，萧然谁数竹松梅。不因处士开新画，雪里何从表异材。
题临江寺
作者：吴与弼
朝代：明

霜蹄轻捷快晴光，古寺时耽野趣长。乘兴不知沙径永，题诗人在水云乡。
题乌冈别墅
作者：吴与弼
朝代：明

乌冈元与柘冈连，卜得幽栖慨昔贤。栋宇漫题新岁月，烟霞仍是旧林泉。高山仰止从吾好，明德惟馨自古然。勿药会须乘兴去，为君细和武夷篇。
题云涧幽居
作者：吴与弼
朝代：明

一带寒流浸白云，千林红叶访徵君。小桥乱匝青霄竹，古屋多熏旧日芸。细语温淳兼对酒，素琴冲淡更论文。欲寻后会无由得，漫喜诸郎继典坟。
题全归诗卷
作者：吴与弼
朝代：明

遍历儒冠四十年，荣膺上寿际尧天。跬步敢忘曾氏教，临深履薄日乾乾。
题凝翠字后
作者：吴与弼
朝代：明

游衍趁良时，欢心慕浴沂。饱眈山水趣，书罢更留诗。
题凤桥书屋
作者：吴与弼
朝代：明

众理森严尽在书，朝经暮史志何如。须将万事皆依理，先圣前贤定不迂。
题北溪松隐
作者：吴与弼
朝代：明

县北溪头松几株，婆娑长荫隐君居。绿阴寂寂閒吟处，清籁悠悠醉梦馀。老干冰霜饶冻裂，盘根雨露饱沾濡。不知桃李春风态，得拟高标万一欤。
题南园
作者：吴与弼
朝代：明

尘世谁无数亩园，个中清致几人怜。石桥近接云烟墅，苔径旁通薜荔泉。灵药嘉蔬纷绕舍，碧桃红杏烂遮天。幅巾方杖逍遥处，世与羲轩共杳然。
题南薰坊寓居
作者：吴与弼
朝代：明

一柏亭亭杰阁西，婆娑厚盖未经题。他日哦吟南斗外，时时梦想与云齐。
题南薰阁
作者：吴与弼
朝代：明

玲珑杰阁面南城，满座薰风解我情。玉轸朱丝秋月夕，几回清兴绕虞庭。
题厉斋
作者：吴与弼
朝代：明

韦弦何用佩诸身，矫枉扶偏各有因。细向堪舆观万物，反躬皆足熟吾仁。
题友琴轩
作者：吴与弼
朝代：明

欲将心事托云和，高辟幽轩远绮罗。好景洽来人似醉，纤私绝处海无波。天高地迥云烟散，电掣雷轰风雨多。我亦平生耽此趣，把君诗卷重摩挲。
题双贞堂
作者：吴与弼
朝代：明

孀居重见古今悲，一室双贞天下奇。粹玉精金同姓字，霜松雪竹表心期。高踪合继前贤传，懿范宜为后辈师。多少高谈仁义者，几人无愧柏舟辞。
题听松轩
作者：吴与弼
朝代：明

曾向高轩共好音，乾坤浩荡境沉沉。恍然指下迷宫羽，不信人间有古今。瀑涧夜寒鸣雨歇，风林昼静落花深。回看胜事已成梦，难写凄凉一片心。
题周氏竹陂
作者：吴与弼
朝代：明

梅仙峰侧绿青青，渭水潇湘共杳冥。试借琅玕来暮倚，洞门风露接蓬瀛。
题唐山书阁
作者：吴与弼
朝代：明

流俗滔滔利是趋，居家高阁独储书。绝韦远绍前人绪，丽泽频来长者车。香雨芸窗春杳杳，清风兰砌日舒舒。小陂茅屋应相近，时喜诸郎问鲁鱼。
题四景画
作者：吴与弼
朝代：明

草树风暄翠欲浮，洞门深处野花幽。素琴不许闲人听，山自巍巍水自流。瀑洗层崖净世尘，阴阴苔径足南薰。日长谁是山中伴，袖手前溪立白云。西风红叶绕苔矶，水冷烟寒雁正飞。浮虑尽消身寂寞，得鱼无意起竿迟。村雪寒凝夜色浮，清江如玉着扁舟。风流自得天然妙，心迹何曾泥去留。
题四景画·其一
作者：吴与弼
朝代：明

草树风暄翠欲浮，洞门深处野花幽。素琴不许闲人听，山自巍巍水自流。
题四景画·其三
作者：吴与弼
朝代：明

西风红叶绕苔矶，水冷烟寒雁正飞。浮虑尽消身寂寞，得鱼无意起竿迟。
题四景画·其二
作者：吴与弼
朝代：明

瀑洗层崖净世尘，阴阴苔径足南薰。日长谁是山中伴，袖手前溪立白云。
题四景画·其四
作者：吴与弼
朝代：明

村雪寒凝夜色浮，清江如玉着扁舟。风流自得天然妙，心迹何曾泥去留。
题大和堂
作者：吴与弼
朝代：明

天人一理费形容，须向三关透后通。一气坱然穹壤塞，四时顺布古今同。絪缊总是吾心妙，保合应须日用功。琴到无弦何所道，始知君子只中庸。
题太古轩
作者：吴与弼
朝代：明

轩前化日正迟迟，轩里幽人自得时。一曲云和春万顷，杳然身世在皇羲。
题小塘茅屋
作者：吴与弼
朝代：明

茅屋何年占小塘，宋元甲子几星霜。清门种德高徵士，紫诰推恩秩侍郎。快睹云来绳步武，能令山水益辉光。一经从此尤珍重，日向兰阶迓百祥。
题庸轩
作者：吴与弼
朝代：明

物理本平常，人心自渺茫。细袪今古惑，多漱圣贤芳。风月清江曲，园林古县傍。悠悠百年兴，良与此轩长。
题弋阳吴茂宰双白轩
作者：吴与弼
朝代：明

物则民彝本粲然，奈何多蔽损其天。谁怜双白同吾意，遥赋新章更勉旃。
题彭原李氏门扉
作者：吴与弼
朝代：明

宿雨初收踏好晴，匆匆行李促严程。东风吹我彭原袂，何限先师执友情。
题徐氏村居
作者：吴与弼
朝代：明

跋涉遥寻玩易踪，幽栖近在县南峰。松篁共听今宵雨，礼乐多存太古风。俛仰浮生一梦寐，相看华发两龙钟。酒酣细和辛夷什，丹桂丛兰思正浓。
题德州梁家庄驿馆粉壁四牡聘贤二图
作者：吴与弼
朝代：明

左是皇华右聘贤，苦心于此岂徒然。中原万里能无孕，不在商岩即渭边。
题慈训堂
作者：吴与弼
朝代：明

剩采隋和咏断机，洛阳芳躅孰同归。奉盈执玉今犹昔，姓字宜垂奕叶辉。
题戈氏玉溪书阁
作者：吴与弼
朝代：明

常说萤窗在玉溪，何如今夜此题诗。相逢莫只谈金好，无竞维人贵有儿。
题新斋壁
作者：吴与弼
朝代：明

莫怀端合惜年华，莫枉閒工事算沙。收敛寸心归寂寞，芸编堆里是生涯。
题新路口铺
作者：吴与弼
朝代：明

我仆痡时将绝粮，长亭忽喜近黄塘。青衿胄子知无恙，准拟谈诗共夜窗。
题李章勉学斋
作者：吴与弼
朝代：明

浮生事业易蹉跎，百岁光阴定几何。不觉秋霜空满鬓，玩君华扁谩高歌。
题李章芸香阁
作者：吴与弼
朝代：明

字向金陵书，阁从五峰坐。绿酒共深更，剧谈忘尔我。阁上遗经凡几编，好惜分阴勖新课。
题林茂宰桥东书屋
作者：吴与弼
朝代：明

幽栖篱落野桥东，多种芸香与桂丛。童冠沂雩春杳霭，吾伊灯火夜玲珑。一从黄榜蜚声远，几度青山入梦浓。幼学壮行男子事，留传冰檗满花封。
题柏
作者：吴与弼
朝代：明

润色还因带雨荣，柔枝未许拂云横。风霜莫厌多经历，自古良材老始成。
题柏堂
作者：吴与弼
朝代：明

灵根亲傍陇头安，翠盖凌空已郁盘。岁月岂胜和泪数，风霜几向断肠看。苦心循是天真易，峻节当兹末俗难。珍重贤郎能不匮，高堂特笔障狂澜。
题桐冈茅屋
作者：吴与弼
朝代：明

远却嚣尘制芰衣，野塘安处憺忘归。良畴佳圃怡朝夕，白水青山省是非。醉里乾坤类箕颍，閒中今古在皇羲。人生肥遁如斯足，多少功名与愿违。
题梅竹轩
作者：吴与弼
朝代：明

莲塘南畔碧山连，梅竹幽深着小轩。接席好风晴满径，隔帘香雪夜浮天。题诗兴绕赓歌际，读易心游未画前。佳致几时期我共，为君细和白云篇。
题樟溪书屋
作者：吴与弼
朝代：明

桑梓阴阴接种湖，湖边心事寄俞都。风流云散春光莫，几对溪头夜月孤。
题歙云诗卷
作者：吴与弼
朝代：明

歙云南望迥，亲舍孝思深。川陆几年客，晨昏千里心。春风随使节，夜月照行襟。养志古来重，功名好自任。
题正心斋
作者：吴与弼
朝代：明

涵养工夫敬是宜，鉴空之体本如斯。须知道理平铺在，顺应何容一点私。
题水竹居
作者：吴与弼
朝代：明

结架媚閒旷，夐然面寥廓。水环白云隈，竹带青山郭。云霞生我衣，鱼鸟同人乐。曰予固静者，煮茗相宾客。意遣憺忘归，会心溺洒落。缅怀恍如梦，赋诗酬旧约。
题淡然卷子
作者：吴与弼
朝代：明

东风红紫竞芳菲，万叶千葩恐后时。谁道太羹玄酒味，却能医得兆民彝。
题潘氏潭江先址
作者：吴与弼
朝代：明

时从官舍梦家乡，先址依稀事渺茫。欲托孝思知有在，潭江烟雨树苍苍。
题牛氏慈侍堂
作者：吴与弼
朝代：明

高堂綵戏寿如山，帘幕春风燕语閒。今日老莱头复雪，庭前依旧舞斑斓。
题玉湾李大章午风亭
作者：吴与弼
朝代：明

贱迹何劳纪，名园自足扬。午风新气象，乔木旧辉光。德义声猷远，诗书兴绪长。经过时有赋，题向郑公乡。
题琴乐轩
作者：吴与弼
朝代：明

花县东南里巷深，高轩清乐属瑶琴。绿阴帘幕閒中世，明月阶除静里心。松韵正幽孤鹤唳，海涛初定老龙吟。山中亦有无弦趣，茅屋何时肯一寻。
题琴室
作者：吴与弼
朝代：明

一室何妨似斗宽，中含太古兴瀰漫。春风几席朱丝缓，夜月轩楹玉轸寒。天耸云峰晴簇簇，花穿香涧暗珊珊。纤埃不动沉檀细，身世分明在杏坛。
题画马
作者：吴与弼
朝代：明

有客遣弟子，持示双马图。丹青固妙笔，所拟皆龙驹。一龙嘶青云，一龙困盐车。逸气含变态，病骨森清癯。既遭伯乐顾，绝足乃得纾。未遇善自保，饱秣青山刍。
题石宪使慈寿堂
作者：吴与弼
朝代：明

西山淑气蔼蓬莱，华馆春风寿域开。信是深功由我积，固应馀庆自天来。兰阶綵绣荣南服，锦巷珠玑应上台。疏薄岂胜膺授简，日同黎庶仰崇台。
题石泉
作者：吴与弼
朝代：明

莫讶涓涓势在蒙，阴崖应与八溟通。试看万折趋东处，何险能纡远到功。
题程佥宪骢马行春诗卷
作者：吴与弼
朝代：明

行行无用避桓骢，霜雪何妨雨露功。缘道生灵迎望处，铁冠遥在万花丛。
题程希善梅月
作者：吴与弼
朝代：明

旧馆多情坐夜阑，清晨梅月为谁寒。载瞻负荷孜孜处，玉殿承恩始拜官。
题程庸读书阁
作者：吴与弼
朝代：明

旅思摇摇倦淹泊，息肩重喜登新阁。阁中无物不堪誇，举目咫尺皆真乐。赋诗不尽析薪情，负荷丁宁二雏学。
题立雪斋
作者：吴与弼
朝代：明

总总谁无无极真，可胜师道日沦湮。民生三事元如一，何讶当年立雪人。
题竹所
作者：吴与弼
朝代：明

富买江干脩竹林，洞门苔径蔚沉沉。略无尘土杂幽梦，时有天风来好音。千亩秋霜君子操，万竿春雨化工心。笋舆未得乘佳兴，漫向良朋寄短吟。
题翕乐堂
作者：吴与弼
朝代：明

宜家信是顺亲方，归有馀师好细详。道要何曾离咫尺，事几应不过平常。埙篪并入春风软，花萼长和化雨香。至德苟能躬不怠，满门和气自多祥。
题耕乐轩
作者：吴与弼
朝代：明

风景依稀似有莘，东皋谷雨满春田。个中乐事人谁会，日用由来总是天。
题芸阁示小儿璿庆
作者：吴与弼
朝代：明

幽偏特启芸香阁，阁上工夫忙未忙。从古共忧时易失，前程谁进日无疆。光风霁月濂溪上，瑞日祥云洛水阳。户牖盘楹思有戒，拳拳馀意托新章。
题菊窗
作者：吴与弼
朝代：明

清霜篱落任天真，可信虚窗别有春。陶屈依稀千载后，餐英裛露岂无人。
题谭大参庆寿堂
作者：吴与弼
朝代：明

北阙恩波浸正深，南山瑞气福骈临。奎光明月春盈卷，总是莱衣爱日心。
题野塘新墅
作者：吴与弼
朝代：明

新卜衡茅面野塘，起居长在水云乡。庭无尘杂心应远，架有图书贫是常。多种桑麻承雨露，任教冰雪积松篁。升沉信有平生分，肯学春花逐艳阳。
题雪窗示璿庆
作者：吴与弼
朝代：明

笃志宜师古，深功贵自今。弄丸元是熟，添火戒非钦。历历圣贤对，昭昭上帝临。老怀何所祷，细写雪窗吟。
题饶氏祖德亭
作者：吴与弼
朝代：明

男儿能不负儒冠，赢得功名万古看。几度怀人吟不寐，梅梢残月五更寒。
题黄氏花萼楼
作者：吴与弼
朝代：明

神京曾忝仲联行，乡国相于季氏良。花萼楼深春昼永，自天多福一穰穰。
题黻丘
作者：吴与弼
朝代：明

何处云岚是黻丘，中山近在屋西头。五峰风月谙来久，谁道乡关日在眸。
题齐原岭凉亭
作者：吴与弼
朝代：明

齐原岭上架虹梁，来往令人感意长。嗣续更期诸好事，好将名姓共流芳。
饮黄衍氏
作者：吴与弼
朝代：明

后先舆马盛衣冠，访古询今到考槃。早向龙潭资丽泽，一缄为我报平安。
饲鱼
作者：吴与弼
朝代：明

碧沼澹怡神，遗编暂一伸。病躯何所事，时作饲鱼人。
饶循生辰
作者：吴与弼
朝代：明

初度欣逢有立年，两家具庆总怡然。黄柑绿橘开新荐，博带峨冠秩此筵。风俗固宜由我厚，典章应只在人传。从今日与二三子，细讲高堂十七篇。
饶氏东阁
作者：吴与弼
朝代：明

香南山上侨居日，金凤桥西小憩时。虚阁明窗清昼永，云笺留字更留诗。
饶烈使问讯日暮途遥旅宿无衾恻然成诗
作者：吴与弼
朝代：明

暝色驰驱山正深，投装安问有无衾。解衣虽荷主人眷，宁慰风霜永夜心。
饶贰令淡庵
作者：吴与弼
朝代：明

解组归来老布衾，遐龄细和淡庵吟。菜根酽醋男儿事，车马轻裘故旧心。
高邮湖
作者：吴与弼
朝代：明

图经旋展认邗州，童稚传闻老始游。一曲倚楼怀古调，烟空漠漠水悠悠。
高邮湖
作者：吴与弼
朝代：明

长空漠漠水云平，北极风高一舸轻。菊有黄花归梦切，青山日计抚州程。
鸡鸣候晓坐对东林残月宛然昔者之景又续鄙句
作者：吴与弼
朝代：明

坐对东林月一钩，寒光皎皎近清秋。当年心事今何在，碌碌那堪日下流。
黄家原道中
作者：吴与弼
朝代：明

出得黄城望故山，皇华近在翠微间。回头旧友遥追逐，细酌芸窗慰客颜。
黄岚坑
作者：吴与弼
朝代：明
体裁：五言绝句

连山桃李开，晴光烂如许。宁知明日花，不有今宵雨。
黄广文为仆趣装
作者：吴与弼
朝代：明

客子去莫留，故人情不浅。离合焉足论，事业宜加勉。恒令此志存，会见长材展。贤圣以为师，任重而道远。
黄广文城外送别
作者：吴与弼
朝代：明

迢递步暑来，高情重为别。匆匆话莫穷，努力男儿节。
黄李四生习易小陂寒窗旬月间六经风雪赋此以劳之
作者：吴与弼
朝代：明

新功近喜四生深，夙夜沈潜四圣心。六出六经功愈苦，冻毫特赋雪窗吟。
黄柏道中
作者：吴与弼
朝代：明

细雨微沾处，危桥稳步时。平安人自庆，回首咏涟漪。
黄磉舟中
作者：吴与弼
朝代：明

好山奇绝自天开，道上谁人入壮怀。我惜桑榆难再赋，只应图画共徘徊。
齐原道中
作者：吴与弼
朝代：明

偶逢涧石坐繁阴，惬我平生习静心。风露不知劳远役，蜻蜓无数伴清吟。
龙井道中
作者：吴与弼
朝代：明

石壁话龙湫，青山梦里游。长亭新霁雨，随处咏高秋。
龙窟渡拜先曾祖楚江先生墓
作者：吴与弼
朝代：明

青山远入避红尘，遗魄千秋此水滨。荒陇凄凉重拜日，细从诸老问前因。
题襟江楼
作者：吴丕显
朝代：明
体裁：五言律诗

缆解春江晓，帆悬碧树秋。开窗千里月，近槛一江流。草色迎芳渡，歌声逐去舟。十年湖海梦，犹自愧沙鸥。
从军行二首
作者：吴世忠
朝代：明

呼白新夸好手身，望尘星散渔阳滨。亦知赌胜轻七尺，不是金盘一掷人。围合孤城势已危，少年胆气更输谁。一挥晕散天边月，知是渔阳豪侠儿。
从军行二首·其一
作者：吴世忠
朝代：明

呼白新夸好手身，望尘星散渔阳滨。亦知赌胜轻七尺，不是金盘一掷人。
从军行二首·其二
作者：吴世忠
朝代：明

围合孤城势已危，少年胆气更输谁。一挥晕散天边月，知是渔阳豪侠儿。
夏霖行
作者：吴世忠
朝代：明

女娲之墓波面悬，无人力补东南天。雷公玉女不知天已漏，复鸣天鼓大笑于帝前。江翻海倒地无轴，六鳌飞上层霄颠。遂令万姓赤子为鱼鳖，三山五岳俱回旋。郡国嗷嗷诉愁苦，九龙九龙尔无侮。吾欲诛九龙，醢之充我一杯脯。大声叫帝阍，又恐阍者怒。心知事不济，反锁卧环堵。即今一月仍滂沱，太阴犹离毕之阿。农人预愁耳生禾，百草烂死讵足多。丰年之望已蹉跎，霖乎霖乎奈尔何！
春江花月夜
作者：吴世忠
朝代：明

翠华巡幸驻离宫，锦缆龙舟万乘东。银瓮香浮仙醴绿，金堤花簇御筵红。逶迤箫鼓来天上，滉漾旌旗在月中。回首可怜春殿隔，如花宫女泣东风。
歌风台
作者：吴世忠
朝代：明

君王昼游日，壮士俱锦衣。犹怜沛父老，争睹汉旌旗。汤沐开新邑，风云慑旧威。祇应千岁后，魂绕故乡飞。
过张鲁公祠
作者：吴世忠
朝代：明

遗庙荒凉古木稠，孤忠千载思悠悠。频摧北虏三千士，独障南藩百二州。落日旌旗迷大泽，屯云剑戟枕长流。当年玉辇西还日，勋业谁将汗简收。
追昔
作者：吴世忠
朝代：明

玉辇曾闻天上过，千官扈从驻滦河。万方喜见车书混，四海宁知战伐多。杳杳归心随白雁，萧萧残照落苍波。春风麦秀愁难尽，回首悲歌可奈何。
送方二敬之北游
作者：吴世忠
朝代：明

新制貂裘称体轻，试装宝剑已雄鸣。黄河至后无舟渡，独跨骅骝冰上行。
罗浮飞翠
作者：吴世英
朝代：明

浮来山色郁蕯葱，耸出烟云淡宕中。天入苍茫连远岛，地干碧落起蟠空。聚霞暮变千层紫，见日时标万丈红。四百峰头横翠霭，氤氲飞过相江东。
白鹤山
作者：吴中
朝代：明
体裁：古风

吴兴多名山，兹峰特奇秀。不知自开辟，阴阳几昏昼。云有未髭僧，冥栖刻莲漏。香台俨有在，祥室已新搆。松下伏神龟，竹间走饥鼬。白鹤不受招，仙踪亮难究。伊昔屡登临，空翠湿衣袖。穷搜不知疲，幽讨宁嫌逗。岩扉与涧户，一一为重叩。和诗寄山灵，馀生敢多又。
落花
作者：吴中台
朝代：明
体裁：七言绝句

红英飞尽淡春姿，又觉临风动远思。若到明年好时节，开花仍是落花枝。
舟行白下
作者：吴中立
朝代：明
体裁：五言律诗

江天澹秋色，斜日照孤篷。渔艇沿门系，蒹葭到处通。鸟飞帆影外，人在镜湖中。始觉烟波叟，浮家趣不穷。
侍班恭纪·其一
作者：吴中行
朝代：明
体裁：七言绝句

鸣柝声严夜未阑，内家催放侍班官。玉阶缥缈金茎湿，却讶清游入广寒。
侍班恭纪·其三
作者：吴中行
朝代：明
体裁：七言绝句

捲帘引索势如骞，扇羽中分列两边。只听佩环声隐隐，不知身在几重天。
侍班恭纪·其二
作者：吴中行
朝代：明
体裁：七言绝句

清辉曙色照楼台，绕殿鸣鞭忽讶雷。黄表一函帘下过，共看京兆进题来。
侍班恭纪·其四
作者：吴中行
朝代：明
体裁：七言绝句

散朝回跸更趋蹡，步辇传呼复道长。转出殿来还到阁，却随仗马下东廊。
潞河旅怀
作者：吴中行
朝代：明
体裁：七言律诗

拂袖归来意豁如，故园生计岂应疏。门前已少相过辙，架上仍多未读书。暮雨苔痕封僻径，夕阳山色满精庐。隔湖二顷沮洳地，筑土疏泉学种鱼。
赋得露凝仙掌
作者：吴中行
朝代：明
体裁：五言律诗

绛阙秋容静，金茎露气长。夜深方湛湛，日出转瀼瀼。共喜仙人掌，能渟玉女浆。愿持方圣泽，沾洒遍遐荒。
客自澄江归有赠
作者：吴为霖
朝代：明
体裁：五言律诗

浮远堂前路，微风稳放舟。江昏茶磨雨，烟暝弩台秋。入馔花鸡脆，开封绿蚁浮。西塘十八里，来往候潮头。
孝烈将军祠
作者：吴之鲸
朝代：明
体裁：七言律诗

何人巾帼辱青史，孝烈将军祀木兰。花钿翠云抛宝镜，寒光铁甲照征鞍。关山百战还家梦，伙伴十年行路难。东阁归来理旧鬓，众中谁辨雌雄看。
送李民瞻侍郎宣谕陕西
作者：吴云
朝代：明
体裁：七言律诗

侍郎将命出金銮，道路传呼远近欢。关内官曹迎使节，秦中父老识衣冠。云开太华三峰秀，水绕黄河九曲寒。寄语渭川千亩竹，西风还解报平安。
题周伯宁江山送别图
作者：吴云
朝代：明
体裁：五言绝句

江山天共远，无限别离情。人去长亭在，空余落雁声。
莲花
作者：吴京
朝代：明

三夜清灵气，五更含吐心。问余何在此，圯上不如深。
忧旱
作者：吴亮
朝代：明
体裁：七言律诗

峨峨元岳与天齐，此日临风一振衣。极目不知千里远，举头惟见万山低。乾坤何处容孤赤，云汉于今叹孑遗。岂是登高能作赋，聊因感慨付留题。
望仙桥
作者：吴从周
朝代：明

闻道罗浮有铁桥，游人一度俗尘销。天津仙老今何在，玉杵琼妃事已遥。黄鹤白云寻旧侣，落花流水忆前朝。银河会接桥中水，愿借浮槎泛九霄。
游善权
作者：吴仕
朝代：明

离墨西来气郁葱，金堂突兀起云中。巉岩尚有风雷迹，刻画谁知造化工。人境鬼区元不远，碧天沧海宛相通。何时更结长生侣，谩向仙源一探穷。
游张公洞
作者：吴仕
朝代：明

洞府青霞上，云屏仙掌开。金支非幻影，玉女此香台。白日天门皎，玄泉地底洄。恍然鸾鹤驾，时与朗风来。
文马碣
作者：吴仕训
朝代：明

神皋苜蓿正萧萧，文相飞黄不可招。腾雾夜过峰顶月，嘶风晓逐海门潮。归心万里魂犹在，裹革千秋恨不消。却怪龙须终莫挽，何劳疋练禁刍荛。
游灵山寺
作者：吴仕训
朝代：明

吏部何缘到海涯，耽奇还此问三车。忽看坞里长生木，遥忆尊前顷刻花。瘗镜山头淹日月，留衣亭子驻烟霞。千秋远地谁堪话，玉峡溪边有汉槎。
潮阳八景 其一 麻田紫气
作者：吴仕训
朝代：明

金沟沟外种麻田，辟谷仙方自可传。莫道借车游已远，长瞻紫气在南天。
潮阳八景 其三 玉峡山辉
作者：吴仕训
朝代：明

青溪几曲绕名山，秋水渔矶杳霭间。二十年前载酒处，空闻邻笛月中还。
潮阳八景 其二 莲峰海色
作者：吴仕训
朝代：明

栖真海口咏沧浪，枕石餐霞意激昂。盼望乘云归去久，惟留水色与山光。
潮阳八景 其四 灵山留衣
作者：吴仕训
朝代：明

一衣一钵是禅装，何事留君云锦裳。城郭山林浑不异，空馀神木不为梁。
潮阳八景·麻田紫气
作者：吴仕训
朝代：明

金沟沟外种麻田，辟谷仙方自可传。莫道借车游已远，长瞻紫气在南天。栖真海口咏沧浪，枕石餐霞意激昂。盼望乘云归去久，惟留水色与山光。青溪几曲绕名山，秋水渔矶杳霭间。二十年前载酒处，空闻邻笛月中还。一衣一钵是禅装，何事留君云锦裳。城郭山林浑不异，空馀神木不为梁。
舌镜塔
作者：吴仕训
朝代：明

独往神安托，相怜舌尚存。个中身毒镜，永夜照孤村。
远游庵
作者：吴仕训
朝代：明

侍讲传声重，游仙逸气多。石能移北海，庵不到东坡。古道馀残碣，秋山满薜萝。此中最清胜，无奈岁寒何。
馆振芳堂留题
作者：吴仕训
朝代：明

开春欣适馆，首夏复招寻。花气旋通座，蝉声并入琴。奇芳看竞爽，古调属希音。他日重游处，应团玉树林。
三峡寄伯姊张夫人
作者：吴令仪
朝代：明

三峡孤帆忆楚兰，丹崖翠壁坠云端。欲将镜里琴中意，巧画裙拖寄姊看。
从家大人祗谒鹍池神道
作者：吴令仪
朝代：明

细雨斜风拂面吹，杏花欲谢柳新垂。此行不为怜春色，也学清明上冢儿。一望鲲池几断肠，舆中不语泪千行。自怜身是裙钗辈，无复年年拜墓傍。
从家大人祗谒鹍池神道·其一
作者：吴令仪
朝代：明

细雨斜风拂面吹，杏花欲谢柳新垂。此行不为怜春色，也学清明上冢儿。
从家大人祗谒鹍池神道·其二
作者：吴令仪
朝代：明

一望鲲池几断肠，舆中不语泪千行。自怜身是裙钗辈，无复年年拜墓傍。
夜
作者：吴令仪
朝代：明

新月不来灯自照，江天独夜梦频惊。长年自是无归事，未必风波不可行。
次幔亭道中有怀何氏女兄
作者：吴令仪
朝代：明

新雨出多峰，舟来镜中沐。美人自远方，三春隔幽谷。与姊寤寐时，老亲有舐犊。而今各差池，忝命副华毂。杏花奈何殇，兰枝有深哭。阴阳于贤人，亦已太百六。今秋闻有秋，料不怨饘粥。福泽自因时，鳞次听寒燠。我之所伤心，落霞与孤鹜。谁复惜凤凰，朝朝任笯箙。大椿多病年，见姊为啜菽。何时赋归来，山车挽双鹿。千里涕复洟，轻霜薄黄菊。
遣怀
作者：吴令仪
朝代：明

几树孤村外，空船倚暮云。风来衰草色，日荡去潮纹。群雁江边语，凄猿雨后闻。无端钩月小，人影各单分。
忆玉之
作者：吴令则
朝代：明
体裁：七言绝句

春来草色想河关，远道绵绵不可攀。翻恨白云飞去疾，夕阳千里露童山。
送吴舍人使中州
作者：吴仲
朝代：明
体裁：五言律诗

茅土分封重，天书十道开。浮槎乘月渡，飞舄倚天回。南国王孙草，西园驿使梅。荆溪何处是，遥在白云隈。
宫人欠伸图
作者：吴会
朝代：明
体裁：七言绝句

舞困歌慵酒梦迟，小栏舒腕转腰时。落花垂柳娇无力，都送春愁上两眉。
春晚
作者：吴会
朝代：明
体裁：五言律诗

风雨春如客，烟霞日似年。莺歌把酒听，花落抱琴眠。树暗藏书谷，香流洗药泉。好怀无处说，谁与系江船。
次韵奉题吴彦贞华林别业
作者：吴会
朝代：明

郡城南去有华亭，花木成林竹绕停照影凤凰临月镜，传声
鹦鹉隔云屏。
分栽柳入《陶潜传》，点校茶归陆羽《经》。
我亦延州老孙子，对江相望乐清宁。
次韵奉题吴彦贞华林别业
作者：吴会
朝代：明

郡城南去有华亭，花木成林竹绕汀。照影凤凰临月镜，传声鹦鹉隔云屏。分栽柳入《陶潜传》，点校茶归陆羽《经》。我亦延州老孙子，对江相望乐清宁。
江村
作者：吴会
朝代：明

红树江村外，黄芦野水边。叶深风落地，禾偃涝余田。雁鹜违寒日，牛羊入远烟。岸人连棘户，尽室避军船。
送别阴阳教授
作者：吴会
朝代：明
体裁：七言律诗

天官艺学久庞纷，太史名家属有闻。宝历敬时颁岁正，铜仪窥夜识星文。乌飞圭表移光影，龙咽筹壶定刻分。归后更详东井分，五珠何日聚贤群？
题崇山刘氏园亭
作者：吴会
朝代：明
体裁：七言律诗

西山三叠郁岧峣，亭上看山翠欲飘。杨柳小楼风满席，芙蓉清沼水平桥。美人歌处倾金杓，仙客来时度玉箫。我忆醉眠花底月，满衣香露夜萧萧。
题扇赠首坐
作者：吴会
朝代：明

提来电掣风千里，放下云沉月五更。举似坐中三百众，定从何处有风生。
丁亥之秋王烟客招予西田赏菊踰月苍雪师亦至今年予既卧病同游者多以事阻追叙旧约为之慨然因赋此诗
作者：吴伟业
朝代：明
体裁：七言律诗

露白霜高九月天，匡床卧疾忆西田。黄鸡紫蟹堪携酒，红树青山好放船。粳稻将登农父喜，茱萸遍插故人怜。旧游多病难重省，记别苍公又一年。
丁未三月廿四日从山后过湖宿福源精舍
作者：吴伟业
朝代：明
体裁：古风

千林已暝色，一峰犹夕阳。拾级身渐高，樵径何微茫。回看断山口，树杪浮湖光。松子向前落，道人开石房。橘租养心性，取足须眉苍。清磬时一声，流水穿深篁。我生亦何幸，暂憩支公床。客梦入翠微，人事良可忘。
七夕即事·其一
作者：吴伟业
朝代：明
体裁：五言律诗

羽扇西王母，云軿薛夜来。针神天上落，槎客日边回。鹊渚星桥迥，羊车水殿开。祗今汉武帝，新起集灵台。
七夕即事·其三
作者：吴伟业
朝代：明
体裁：五言律诗

仙酝陈瓜果，天衣曝绮罗。高台吹玉笛，复道入银河。曼倩诙谐笑，延年婉转歌。江南新乐府，齐唱夜如何。
七夕即事·其二
作者：吴伟业
朝代：明
体裁：五言律诗

今夜天孙锦，重将聘雒神。黄金装钿合，宝马立文茵。刻石昆明水，停梭结绮春。沉香亭畔语，不数戚夫人。
七夕即事·其四
作者：吴伟业
朝代：明
体裁：五言律诗

花萼高楼迥，岐王共辇游。淮南丹未熟，缑岭树先秋。诏罢骊山宴，恩深汉渚愁。伤心长枕被，无意候牵牛。
七夕感事
作者：吴伟业
朝代：明
体裁：五言律诗

南飞乌鹊夜，北顾鹳鹅军。围壁钲传火，巢车剑拄云。江从严鼓断，风向祭牙分。眼见孙曹事，他年著异闻。
七夕感事
作者：吴伟业
朝代：明
体裁：七言律诗

天上人间总玉京，今年牛女倍分明。画图红粉深宫恨，砧杵金闺瘴海情。南国绿珠辞故主，北邙黄鸟送倾城。凭君试问雕陵鹊，一种银河风浪生。
三峰晚秋
作者：吴伟业
朝代：明

晓色近诸天，霜重万象悬。鸡鸣松顶日，僧语石房烟。清磬秀群水，幽花香一泉。欲参黄蘖义，使向此中传。
三峰秋晓
作者：吴伟业
朝代：明
体裁：五言律诗

晓色近诸天，霜空万象悬。鸡鸣松顶日，僧语石房烟。清磬秀群木，幽花香一泉。欲参黄檗义，便向此中传。
三松老人歌
作者：吴伟业
朝代：明
体裁：古风

三松老人七十一，箬帽棕鞋神奕奕。座上支颐避世翁，少年走马长安客。长安此日车如风，十人五人衣衫同。卖术黄银殷七七，搊筝翠袖张红红。西苑楼台飞百尺，洛阳贾人进花石。宣政门开候赐钱，杜陵日暮分曹弈。大艑十丈封黄罗，彄环一寸如清矑。织罽先呈尚衣局，饰珰共宴卖珠胡。二月高梁走燕九，小儿缘橦女射柳。马客虬须笑系鞭，蛾姬辅靥呼尝酒。贺老琵琶李谟笛，兴庆楼前初下直。曲曲新声我辈闻，五侯宣索知何及。玉河归骑景阳钟，曳缟乘胜胜日中。醉值金吾争道过，将军司隶与钱通。二十年来重到此，不见当年游侠子。南陌朝催间架钱，西山夜拾回中矢。老夫濩落复何求，寒笛江潭独倚楼。一身结客半天下，万里归来空白头。
上跸驻南苑阅武行蒐礼召廷臣恭视赐宴行宫赋五七言律诗五七言绝句每体一首
作者：吴伟业
朝代：明
体裁：七言律诗

露台吹角九天闻，射猎黄山散马群。练甲晓悬千镜日，翠旗晴转一鞭云。奇鹰出架雕弓动，新兔登盘玉馔分。最是小臣惭献赋，属车叨奉羽林军。
下相怀古
作者：吴伟业
朝代：明
体裁：七言绝句

戏马台前拜鲁公，兴王何必定关中。故人子弟多豪杰，弗及封侯吕马童。
下相怀古
作者：吴伟业
朝代：明
体裁：古风

驱车马陵山，落日见下相。忆昔楚项王，拔山气何壮。太息取祖龙，大言竟非妄。破釜救邯郸，功居入关上。杀降复父雠，不比诸侯将。杯酒释沛公，殊有君人量。胡为去咸阳，遭人扼其吭。亚父无诤言，奇计非所望。重瞳顾柔仁，隆准至暴抗。脱之掌握中，骨肉俱无恙。所以哭鲁兄，仍具威仪葬。古来名与色，英雄不能忘。力战兼悲歌，西风起酸怆。废庙枕荒冈，虞兮侍帷帐。乌骓伏坐傍，踣地哀鸣状。我来访遗迹，登高见芒砀。长陵竟抔土，万事同惆怅。
下相极乐庵读同年北使时诗卷
作者：吴伟业
朝代：明
体裁：七言绝句

兰若停骖洒墨成，过河持节事分明。上林飞雁无还表，头白山僧话子卿。
与友人谈遗事
作者：吴伟业
朝代：明

曾侍骊山清道尘，六师讲武小平津。云髦大纛星辰动，天策中权虎豹陈。一自羽书飞紫塞，长教钲鼓恨黄巾。孤臣流涕青门外，徒使田横客笑人。
与友人谭遗事
作者：吴伟业
朝代：明
体裁：七言律诗

曾侍骊山清道尘，六师讲武小平津。云旄大纛星辰动，天策中权虎豹陈。一自羽书飞紫塞，长教钲鼓恨黄巾。孤臣流涕青门外，徒使田横客笑人。
丑奴儿令 落红 村居
作者：吴伟业
朝代：明
体裁：词

溪桥雨过看新涨，高柳鸣蝉。荷叶田田。指点儿童放鸭船。前村浊酒沽来醉，今夜凉天。明月初圆。一枕西窗自在眠。
丑奴儿令 落红 艳情
作者：吴伟业
朝代：明
体裁：词

低头一霎风光变，多大心肠。没处参详。做个生疏故试郎。何须抵死推侬去，后约何妨。却费商量。难得今宵是乍凉。
丑奴儿令·落红
作者：吴伟业
朝代：明
体裁：词

落红已拂雕阑近，入手枝低。莫肯高飞。费尽东风著力吹。分明燕子衔来到，因甚差池。坠在污泥，惹动游丝不自知。
东莱行
作者：吴伟业
朝代：明
体裁：古风

汉皇策士天人毕，二月东巡临碣石。献赋凌云鲁两生，家近蓬莱看日出。仲孺召入明光宫，补过拾遗称侍中。叔子輶轩四方使，一门二妙倾山东。同时里人官侍从，左徒宋玉君王重。就中最数司空贤，三十孤卿需大用。君家兄弟俱承恩，感时危涕长安门。侍中叩阁数彊谏，上书对仗弹平津。天颜不怿要人怨，卫尉捉头捽下殿。中旨传呼赤棒来，血裹朝衫路人看。爱弟弃官相追从，避兵尽室来江东。本为逐臣沟壑里，却因奉母乱离中。三年流落江湖梦，茂陵荒草西风恸。头颅虽在故人怜，髀肉犹为旧君痛。我来扶杖过山头，把酒论文遇子由。异地客愁君更远，中原同调几人留。司空平昔耽佳句，千首诗成罢官去。战鼓东来白骨寒，二劳山月魂何处。左氏勋名照汗青，过江忠孝数中丞。孺卿也向龙沙死，柴市何人哭子卿。只君兄弟天涯客，漂零尚是烟霜隔。思归诗寄广陵潮，忆弟书来虎丘石。回首风尘涕泪流，故乡萧瑟海天秋。田横岛在鱼龙冷，栾大城荒草木愁。当日竹宫从万骑，祀日歌风何意气。断碑年月记乾封，柏梁侍从谁承制。鲁连蹈海非求名，鸱夷一舸宁逃生。丈夫沦落有时命，岂复悠悠行路心。我亦沧浪钓船系，明日随君买山住。
中秋看月有感
作者：吴伟业
朝代：明
体裁：五言律诗

今年京口月，犹得杖藜看。暂息干戈易，重经少壮难。江声连戍鼓，人影出渔竿。晚悟盈亏理，愁君白玉盘。
临江仙 逢旧 过嘉定感怀侯研德
作者：吴伟业
朝代：明
体裁：词

苦竹编篱茅覆瓦，海田久废重耕。相逢还说廿年兵。寒潮冲战骨，野火起空城。门户凋残宾客在，凄凉诗酒侯生。西风又起不胜情。一篇思旧赋，故国与浮名。
临江仙·逢旧
作者：吴伟业
朝代：明
体裁：词

落拓江湖常载酒，十年重见云英。依然绰约掌中轻。灯前才一笑，偷解砑罗裙。薄倖萧郎憔悴甚，此生终负卿卿。姑苏城上月黄昏。绿窗人去住，红粉泪纵横。
临江参军
作者：吴伟业
朝代：明
体裁：古风

临江髯参军，负性何贞栗。上书请赐对，高语争得失。左右为流汗，天子知质直。公卿有阙遗，广坐忧指摘。鹰隼伏指爪，其气尝突兀。同舍展欢谑，失语辄面斥。万仞削苍崖，飞鸟不得立。予与交十年，弱节资扶植。忠孝固平生，吾徒在真寔。去年羽书来，中枢失筹策。桓桓尚书公，提兵战疾力。将相有纤介，中外为危慄。君拜极言疏，夜半片纸出。赞画枢曹郎，迁官得左秩。天子欲用人，何必历显职。所恨持禄流，垂头气默塞。主上忧山东，无能恃缓急。投身感至性，不敢量臣力。受词长安门，走马桑乾侧。但见尘灭没，不知风惨慄。四野多悲笳，十日无消息。苍头草中来，整暇见纸墨。唯说尚书贤，与语材挺特。次见诸大帅，骄懦固无匹。逗挠失事机，倏忽不相及。变计趣之去，直云战不得。成败不可知，死生予所执。予时读其书，对案不能食。一朝败问至，南望为于邑。忽得别地书，慰藉告亲识。云与副都护，会师有月日。顾恨不同死，痛愤填胸臆。先是在军中，我师已孔亟。剽略斩乱兵，掩面对之泣。我法为三军，汝寔饥寒极。诸营势溃亡，群公意敦逼。公独顾而笑，我死则塞责。老母隔山川，无繇寄悽恻。作书与儿子，勿复收吾骨。得归或相见，且复慰家室。别我顾无言，但云到顺德。掎角竟无人，亲军惟数百。是夜所乘马，嘶鸣气萧瑟。椎鼓鼓声哀，拔刀刀芒涩。公知为我故，悲歌壮心溢。当为诸将军，挥戈誓深入。日暮箭镞尽，左右刀鋋集。帐下劝之走，叱谓吾死国。官能制万里，年不及四十。诏下诘死状，疏成纸为湿。引义太激昂，见者忧谗疾。公既先我亡，投迹复奚恤。大节苟弗明，后世谓吾笔。此意通鬼神，至尊从薄谪。生还就耕钓，志愿自此毕。匡庐何巀嶪，大江流不测。君看磊落士，艰难到蓬荜。犹见参军船，再访征东宅。风雨怀友生，江山为社稷。生死无愧辞，大义照颜色。
临淮老妓行
作者：吴伟业
朝代：明
体裁：古风

临淮将军擅开府，不斗身强斗歌舞。白骨何如弃战场，青娥已自成灰土。老大犹存一妓师，柘枝记得开元谱。才转轻喉便泪流，尊前诉出漂零苦。妾是刘家旧主讴，冬儿小字唱梁州。翻新水调教桃叶，拨定鹍弦授莫愁。武安当日誇声伎，秋娘绝艺倾时世。戚里迎归金犊车，后来转入临淮第。临淮游侠起山东，帐下银筝小队红。巧笑射棚分画的，浓妆毬仗簇花丛。纵为房老腰肢在，若论军容粉黛工。羊侃侍儿能走马，李波小妹解弯弓。锦带轻衫娇结束，城南挟弹贪驰逐。忽闻京阙起黄尘，杀气奔腾满川陆。探骑谁能到蓟门，空閒千里追风足。消息无凭访两宫，儿家出入金张屋。请为将军走故都，一鞭夜渡黄河宿。暗穿敌垒过侯家，妓堂仍讶调丝竹。禄山裨将带弓刀，醉拥如花念奴曲。仓卒逢人问二王，武安妻子相持哭。薰天贵势倚椒房，不为君王收骨肉。翻身归去遇南兵，退驻淮阴正拔营。宝剑几曾求死士，明珠还欲致倾城。男儿作健酣杯酒，女子无愁发曼声。可怜西风怒，吹折山阳树。将军自撤沿淮戍。不惜黄金购海师，西施一舸东南避。郁洲崩浪大于山，张帆捩柁无归处。重来海口竖降幡，全家北过长淮去。长淮一去几时还，误作王侯邸第看。收者到门停奏伎，萧条西市叹南冠。老妇今年头总白，凄凉阅尽兴亡迹。已见秋槐陨故宫，又看春草生南陌。依然丝管对东风，坐中尚识当时客。金谷田园化作尘，绿珠子弟更无人。楚州月落清江冷，长笛声声欲断魂。
临清大雪
作者：吴伟业
朝代：明

白头风雪上长安，短褐疲驴帽带宽。辜负故园梅树好，南枝开放北枝寒。
临清大雪
作者：吴伟业
朝代：明
体裁：七言绝句

白头风雪上长安，裋褐疲驴帽带宽。辜负故园梅树好，南枝开放北枝寒。
临顿儿
作者：吴伟业
朝代：明
体裁：古风

临顿谁家儿，生小矜白晢。阿爷负官钱，弃置何仓卒。贻我适谁家，朱门临广陌。嘱侬且好住，跳弄无知识。独怪临去时，摩首如怜惜。三年教歌舞，万里离亲戚。绝伎逢侯王，宠异施恩泽。高堂红氍毹，华灯布瑶席。授以紫檀槽，吹以白玉笛。文锦缝我衣，珍珠装我额。瑟瑟珊瑚枝，曲罢恣狼藉。我本贫家子，邂逅遭抛掷。一身被驱使，两口无消息。纵赏千黄釜，莫救饿死骨。欢乐居它乡，骨肉诚何益。
临顿儿
作者：吴伟业
朝代：明

临顿谁家儿？生小矜白皙。阿爷负官钱，弃置何仓卒！贻我适谁家，朱门临广陌。嘱侬且好住，跳弄无知识。独怪临去时，摩首如怜惜。三年教歌舞，万里离亲戚。绝技逢侯王，宠异施恩泽。高堂红氍毹，华灯布瑶席。授以紫檀槽，吹以白玉笛。文锦缝我衣，珍珠装我额。瑟瑟珊瑚枝，曲罢恣狼藉。我本贫家子，邂逅道抛掷。一身被驱使，两口无消息。纵赏千万金，莫救饿死骨。欢乐居他乡，骨肉诚何益！
为李灌溪侍御题高澹游画
作者：吴伟业
朝代：明
体裁：七言绝句

烟雨扁舟放五湖，自甘生计老菰蒲。谁将白马西台客，写作青牛道士图。
为杨仲延题画册
作者：吴伟业
朝代：明
体裁：七言绝句

历阳山下访潜夫，指点云峰入画图。为读刘郎厅壁记，过江烟雨作姑苏。
乌栖曲
作者：吴伟业
朝代：明
体裁：古风

沉香为笮锦为牵，白玉池塘翡翠船。芙蓉翻水鸳鸯浴，卢郎今夜船中宿。
九峰草堂歌
作者：吴伟业
朝代：明
体裁：古风

九峰草堂神鼍峰，丹崖启自彭仙翁。终南曳杖来采药，眼看江上飞虬龙。紫泥欲下早蝉蜕，掉头不肯随东封。金蛇三寸戏沙砾，玉棺万古悬虚空。仙井曾经鬼神凿，九还洗出桃花红。霓旌羽节往来过，月明鸾鹤吟天风。九峰主人青溪曲，上清谪受金门禄。一鞭槐市撼鸣珂，脱却朝衫友麋鹿。地近宁移许椽家，身轻未辟留侯谷。层阁嵚□俯碧潭，回廊窈窕穿修竹。同志相期四五人，幽栖几处依林麓。陆瑁溪堂薄宦成，张融岸屋先人筑。曹唐道者伴吹笙，注罢南华理松菊。叶落閒阶阆苑钟，熏香小史清如玉。主人诗酒真人豪，好将踪迹从渔樵。痛饮恕人容水部，长吟怀古继龙标。名高仕宦从教懒，金尽妻孥任见嘲。是处亭台添布置，到来宾客共逍遥。精蓝每与支公会，快友还将董相招。我辈漫应誇隐遁，此君犹复困蓬蒿。小园涉趣知能赋，中岁离愁拟续骚。右手酒杯浇块垒，双眸书卷辨秋毫。忆昔溪山正全盛，徵君比屋开三径。笋屐篮舆莺燕忙，酒旗歌板花枝映。处士诗成猿鸟知，尚书画就烟峦润。客过尝逢太守车，书来每接高僧信。李氏名园士女游，徐公别墅琴尊兴。禊饮壶觞妙妓弦，饼师粔籹山翁印。西风急浪五湖天，四月江村响杜鹃。仙客棋枰抛浩劫，道人扃鐍隐残编。乞花何处花如锦，种藕曾无藕似船。铁笛已稀天马逝，玉屏虽在石床镌。豢龙洞暗荒祠雨，讲虎经销妙塔年。九峰主人三叹息，赤乌臣主真相得。儒将雍容羽扇风，歌钟棨戟王侯宅。勋业将衰文字兴，江山秀弱机云出。宝玉空埋剑影寒，芦花一片江湖白。英雄已往馀气在，后来往往生遗佚。青史人间岁月遒，老铁歌残歌白石。我听君谈意悽哽，停樽不御青灯耿。相看徐孺与陈郎，杂坐迂倪偕瘦沈。彊项还推一老生，江都著作摅孤愤。屐齿俄闻到茂先，一坐倾靡再张饮。有客依人话过秦，无家二子同哀郢。感旧思今涕泪多，荒鸡喔喔催人寝。九峰九峰空巑岏，朝来重上仙翁坛。浮生感叹诚无端，拂衣长啸投渔竿。烟波一叶愁风湍，愿君授我长生诀，携向峰头万仞看。
九峰诗 其一 凤凰山
作者：吴伟业
朝代：明
体裁：七言律诗

碧树丹山千仞冈，夫差亲猎雉媒场。五茸风动琅玕实，三泖云流沆瀣浆。鸟听和鸣巢翡翠，花舒锦翼照文章。西施醉唱秦楼曲，天半吹箫引凤凰。
九峰诗 其七 横云山
作者：吴伟业
朝代：明
体裁：七言律诗

横云插汉领诸峰，雨过泉飞乱壑松。赤壁岂经新战伐，丹枫须记旧游踪。祠荒故相江村鼓，客散名园兰若钟。莫信豢龙云不去，此山云只为人龙。
九峰诗 其三 神山
作者：吴伟业
朝代：明
体裁：七言律诗

紫盖青童白鹿巾，细林仙馆鹤书频。洗来丹井千年药，蜕去灵蛇五色鳞。洞起春云招胜侣，潭空秋月證前身。赤松早见留侯志，何况商颜避世人。
九峰诗 其九 小昆山
作者：吴伟业
朝代：明
体裁：七言律诗

积玉昆冈绝代无，读书台上赋吴都。君臣割据空祠庙，家国经营入画图。势去河桥悲士马，诗成山馆忆莼鲈。伤心白璧投何处，汗简凄凉陆大夫。
九峰诗 其二 厍公山
作者：吴伟业
朝代：明
体裁：七言律诗

厍公石䃭掩莓苔，千载阴符战骨哀。铁锁任从田父识，玉书休为道人开。三分旧数江东望，二俊终非马上才。恨杀圮桥多授受，斗他刘项至今来。
九峰诗 其五 薛山
作者：吴伟业
朝代：明
体裁：七言律诗

薛公高卧始何年，学士传家有墓田。枉自布衣登侍从，长将云壑让神仙。坐来石榻苍苔冷，采得溪毛碧藕鲜。最爱玉屏山下路，月明桥畔五湖船。
九峰诗 其八 天马山
作者：吴伟业
朝代：明
体裁：七言律诗

龙媒天马出昆崙，青海长留汗血痕。此地干将腾剑气，何来逸足锁云根。石鲸潭影秋风动，铁笛江声夜雨昏。刍秣可辞衔勒免，空山长放主人恩。
九峰诗 其六 机山
作者：吴伟业
朝代：明
体裁：七言律诗

蒹葭满目雁何依，内史村边吊陆机。豪士十年贪隐遁，通侯三世累轻肥。江山丽藻归文赋，京洛浮沉负钓矶。白袷未还青盖远，辨亡书在故园非。
九峰诗 其四 佘山
作者：吴伟业
朝代：明
体裁：七言律诗

溪堂剪烛话徵君，通隐升平半席分。茶笋香来朝命酒，竹梧阴满夜论文。知交倒屣倾黄阁，妻子诛茅住白云。处士盛名收不尽，至今山属佘将军。
乱后过湖上山水尽矣感赋一绝
作者：吴伟业
朝代：明
体裁：七言绝句

柳榭桃蹊事已空，断槎零落败垣风。莫嗟客鬓重游改，恰有青山似镜中。
五月寻山夜寒话雨
作者：吴伟业
朝代：明
体裁：五言律诗

客衣轻百里，长夏惜登临。正尔出门夜，忽逢山雨深。聊将斗酒乐，无作薄寒吟。年少追凉好，难为父母心。
京江送远图歌
作者：吴伟业
朝代：明
体裁：古风

京江流水清如玉，杨柳千条万条绿。画舫劳劳送客亭，勾吴人去官巴蜀。巴蜀东南僰道开，夷牢山下居民屋。诸葛城悬断栈边，李冰路凿颠崖腹。不知置郡始何年，即叙西戎启荒服。吾祖先朝事孝宗，清郎远作蛮方牧。家世流传饯别图，知交姓字摩挲读。先达乡邦重文沈，太仆丝萝共华省。徵仲当时尚少年，后来词翰臻能品。师承父执石田翁，婉致姻亲书画请。相城高卧洒云烟，话到相知因笑肯。太守严程五马装，山人尺素双江景。草色官桥从骑行，花时祖帐离尊饮。碧树遥遥别袂情，青山叠叠征帆影。首简能书枝指生，挥毫定值残酲醒。狂草平生见尽多，爱看楷法藏锋紧。徵仲关心画后题，石田句把前贤引。杜老曾游擘荔支，涪翁有味尝苦笋。此地居然风土佳，丈人仕宦堪高枕。呜呼孝宗之世真成康，相逢骨肉游羲皇。瞿塘剑阁失险阻，出门万里皆康庄。虽为边郡二千石，经过黑水临青羌。旄牛徼外无传堠，铁锁江头弗置防。去国岂愁亲故远，还家讵使鬓毛苍。吾吴儒雅倾当代，石田既没风流在。待诏声华晚更遒，枝山放达长无害。岁月悠悠习俗非，江乡礼数归时态。纵有丹青老辈存，故家兴会知难再。京口千帆估客船，金焦依旧青如黛。巫峡巫山惨淡风，此州迢递浮云碍。正使何人送别离，登高肠断乌蛮塞。衰白嗟余老秘书，先人名德从头载。废楮残缣发浩歌，一天诗思江山外。
京江送远图歌
作者：吴伟业
朝代：明

京江流水清如玉，杨柳千条万条绿。画舫劳劳送客亭，勾吴人去官巴蜀。巴蜀东南僰道开，夷牢山下居民屋。诸葛城悬断栈边，李冰路凿颠崖腹。不知置郡始何年，即叙西戎启荒服。吾祖先朝事孝宗，清郎远作蛮方牧。家世流传饯别图，知交姓字摩挲读。先达乡邦重文沈，太仆丝萝共华省。徵仲当时尚少年，后来词翰臻能品。师承父执石田翁，婉致姻亲书画请。相城高卧洒云烟，话到相知因笑肯。太守严程五马装，山人尺素双江景。草色官桥从骑行，花时祖帐离尊饮。碧树遥遥别袂情，青山叠叠征帆影。首简能书枝指生，挥毫定值残酲醒。狂草平生见尽多，爱看楷法藏锋紧。徵仲关心画后题，石田句把前贤引。杜老曾游擘荔支，涪翁有味尝苦笋。此地居然风土佳，丈人仕宦堪高枕。呜呼孝宗之世真成康，相逢骨肉游羲皇。瞿塘剑阁失险阻，出门万里皆康庄。虽为边郡二千石，经过黑水临青羌。氂牛徼外无传堠，铁锁江头弗置防。去国岂愁亲故远，还家讵使鬓毛苍。吾吴儒雅倾当代，石田既没风流在。待诏声华晚更遒，枝山放达长无害。岁月悠悠习俗非，江乡礼数归时态。纵有丹青老辈存，故家兴会知难再。京口千帆估客船，金焦依旧青如黛。巫峡巫山惨憺风，此州迢递浮云碍。正使何人送别离，登高肠断乌蛮塞。衰白嗟余老秘书，先人名德从头载。废楮残缣发浩歌，一天诗思江山外。
仙掌楼留别众友
作者：吴伟业
朝代：明
体裁：五言律诗

杯酒镜湖平，持来送客行。可怜高会处，偏起故园情。烟鸟窗中灭，风帆树杪生。遥看沙渡口，明日是离程。
代具师荅赠
作者：吴伟业
朝代：明
体裁：七言律诗

微言将绝在江南，一杖穿云过石龛。早得此贤开讲席，便图作佛住精蓝。松枝竖义无人会，贝叶翻经好共参。麈尾执来三十载，相逢谁似使君谈。
代州
作者：吴伟业
朝代：明
体裁：五言律诗

万里无征戍，三关却晏然。河来非汉境，雪积自尧年。将老空屯卧，僧高绝漠还。中原偏战斗，此地不为边。
任丘
作者：吴伟业
朝代：明
体裁：七言绝句

回首乡关乱客愁，满身风雪宿任丘。忽闻石调边儿曲，不作征人也泪流。
仿唐人本事诗·其一
作者：吴伟业
朝代：明
体裁：七言绝句

聘就蛾眉未入宫，待年长罢主恩空。旌旗月落松楸冷，身在昭陵宿卫中。
仿唐人本事诗·其三
作者：吴伟业
朝代：明
体裁：七言绝句

藤梧秋尽瘴云黄，铜鼓天边归旐长。远愧木兰身手健，替耶征战在他乡。
仿唐人本事诗·其二
作者：吴伟业
朝代：明
体裁：七言绝句

锦袍珠络翠兜鍪，军府居然王子侯。自写赫蹄金字表，起居长信閤门头。
仿唐人本事诗·其四
作者：吴伟业
朝代：明
体裁：七言绝句

新来夫婿奏兼官，下直更衣礼数宽。昨日校旗初下令，笑君不敢举头看。
伍员
作者：吴伟业
朝代：明
体裁：七言绝句

投金濑畔敢安居，覆楚亡吴数上书。手把蜀镂思往事，九原归去愧包胥。
伍员
作者：吴伟业
朝代：明
体裁：七言绝句

投金濑畔敢安居，覆楚奔吴数上书。手把属镂思往事，九原归去遇包胥。
伍员
作者：吴伟业
朝代：明

投金濑畔敢安居？覆楚亡吴数上书。手把蜀镂思往事，九原归去愧包胥。
佘山遇姚翁出所画花鸟见赠
作者：吴伟业
朝代：明
体裁：五言律诗

七十忘机叟，空山羡独行。只今来白石，当日住青城。一斗开颜笑，千花洗笔成。那知牙齿落，忽发浩歌声。
侠少
作者：吴伟业
朝代：明
体裁：七言律诗

宝刀千直气凌云，侠少新参龙武军。柳市博徒珠勒马，柏堂筝妓石华裙。招权夜结金安上，挟策朝干王长君。堪笑年年秘书客，白头空守太玄文。
倦寻芳·春雨
作者：吴伟业
朝代：明
体裁：词

欺梅黯淡，弄柳迷离，一幅烟水。醉墨模糊，澹插浮屠天际。捲湘帘，凭画阁，白鸥点点飞还起。视吾庐，如掀翻一叶，空江深处。记今朝、南湖禊饮，士女嬉游，此景佳丽。细马轻车，不到断桥西路。双屐冲泥僧唤渡，一瓢沽酒柴门闭。料今宵，对残灯、客情憔悴。
假寐得月
作者：吴伟业
朝代：明
体裁：五言律诗

灭烛贪凉夜，窗阴梦不成。云从闭目过，月向举头生。树黑添深影，溪长耐独行。故人多万里，相望祗盈盈。
偕穆苑先孙浣心叶子闻允文游石公山盘龙石梁寂光归云诸胜
作者：吴伟业
朝代：明

大道无端倪，真宰有融结。兹山在天壤，灵异蓄不泄。万窍凌虚无，一柱支毫末。疑岂愚公移，愁为巨灵拔。刘根作堂奥，柳毅司扃鐍。谁启仙人闾，系我渔父枻。刻镂洪濛云，雕搜大荒雪。或人而疴瘘，或马而蹄齧。或负藏壑舟，或截专车节。或象神鼎铸，或类昆吾切。地肺庖丁解，月窟工倕伐。石囷封糇粮，天厨甃涓洁。重隒累瓿甑，短柱增栌棁。瓜瓤觚棱剖，木皮槎丫裂。皑皑黄河水，炎炎昆冈爇。㟏岈舞辟邪，？舑张饕餮。斗起耸云关，一道通箭筈。碧藕玲珑根，文螺宛委穴。丹梯蹑而上，郁郁虚皇阙。突兀撑青旻，插地屏障列。一身生羽翰，百尺跨虹蜺。断涧吟枫楠，飒爽侵毛发。侧窥漏日影，了了澄潭澈。鸡声出烟井，乃与人境接。回思顷所历，过眼才一瞥。秦皇及汉武，好大同蠓蠛。《齐谐》不能志，炙輠不能说。郦桑二小儒，注书事抄撮。陋袭李斯碑，阙补周王碣。关仝亦妙手，惜未适吴越。嵩华虽云高，无以斗巧拙。时俗趁姿媚，烟峦漫涂抹。妄使伧父辈，笑我骄蚁垤。京江吸金焦，汉水注大别。流峙合而汇，奇气乃一发。睥睨五岳间，谁与分优劣。扶杖一村翁，眼看话年月。昔逢犹儿童，今见已耄耋。昨闻县帖下，搜索到鱼鳖。讶彼白鼍逃，无乃青草竭。却留幽境在，似为肥遁设。当年绮里季，卜居采薇蕨。皓首走汉廷，恨未与世绝。若随灵威去，此处揽藤葛。子房知难致，欲荐且扪舌。浮生每连蜷，尘界尽空阔。谋免妻孥愁，计取山水悦。入春桃李过，韶景听啼鴂。篮舆累亲旧，同载有二叶。穆生老而健，孙郎才且杰。彼忘筋力劳，我爱宾朋挈。过湖曳轻帆，入寺憩深樾。老僧谐语笑，妙理攻曲蘖。晓起陈盘餐，饱食非粗粝。桑畦路宛宛，笋屩行兀兀。快意在此游，失记遗七八。平湖铺若茵，盘石几人歇。蹲踞当其旁，拒户相支遏。黝黑声訇棱，欲进遭嗔喝。侧肩仅容趾，腹背供磨轧。下踹藓磴牢，上觑崩崖豁。攀跻差毫釐，失足忧一蹶。前奇慕先过，后险欣乍脱。歌呼杂龆稚，嘻笑视履袜。君看长安道，高步多蹉跌。散诞来江湖，蒲伏羞干谒。头因石文低，腰向山灵折。四月将已近，天时早炎热。挥汗何沾濡，惊飙俄凛冽。归来北窗枕，响入山溜澈。不寐话夜凉，连床拥裘褐。晚岁艰出门，端居意骚屑。闲踪习羁旅，逸兴贪放达。跌荡冯夷宫，游戏天吴窟。将毋神鬼怒，亟遣风雨夺。胜事满现前，得失归勇怯。衰老偕故人，幸喜兹游决。他年子胥涛，百里闻咤咄，鳣鲔随风雷，颈锁金牛掣。鲛人拭床几，神女洗环玦。硠磕打空滩，澎湃溅飞沫。噌吰无射钟，嘹喨蕤宾铁。孤客为旁皇，嫠妇为凄咽。那知捩柁下，我辈行车辙。再拜告石公，相逢慰饥渴。既从人间世，忍再洪波没。志怪作大言，嗜奇私神物。肯学扬马镌，愿受壶公诀。缩之入怀袖，弄之置盆钵。栽松龙气上，蓄水云根活。长留文士玩，勿被山君窃。尝闻岣嵝峰，科斗尊往牒。剥蚀存盘螭，扪索嗟完缺。此山通巴陵，下有神禹札。后代文字衰，致起龙蛇孽。我有琅玕管，上洒湘娥血。濯足临沧浪，浩思吟不辍。未堪追阳冰，犹足夸李渤。隐从烟霞闭，出供时世阅。刻之藏书岩，千载应不灭。
偕顾伊人晚从维摩踰岭宿破山寺
作者：吴伟业
朝代：明
体裁：五言律诗

树老不言处，秋深无事中。云根僧过白，霜信客来红。樵语隔林火，茶烟小院风。杳然松下路，人影石桥东。
偶值
作者：吴伟业
朝代：明
体裁：五言律诗

偶值翻成讶，如君不易寻。出门因酒癖，谢客为书淫。久坐倾愁抱，高谭遇赏心。明朝风日暇，馀兴约登临。
偶得·其一
作者：吴伟业
朝代：明
体裁：七言绝句

莫为高赀畏告缗，百金中产未全贫。只因程郑吹求尽，却把黔娄作富人。
偶得·其三
作者：吴伟业
朝代：明
体裁：七言绝句

金城少主欲还家，油犊车轻御苑花。望断龙堆无雁字，黑河秋水弄琵琶。
偶得·其二
作者：吴伟业
朝代：明
体裁：七言绝句

家居柳市匿亡逃，轻侠为生旧鼓刀。一自赤车收赵李，探丸无复五陵豪。
偶成
作者：吴伟业
朝代：明
体裁：七言绝句

关河萧索暮云酣，流落乡心太不堪。书剑尚存君且住，世间何物是江南。
偶成·其一
作者：吴伟业
朝代：明
体裁：六言诗

南山不逢尧舜，北窗自有羲皇。智如樗里何用，穷似黔娄不妨。
偶成·其一
作者：吴伟业
朝代：明
体裁：七言绝句

好把蛾眉斗远山，钿蝉金凤绿云鬟。画堤无限垂垂柳，输与楼头谢阿蛮。
偶成·其七
作者：吴伟业
朝代：明
体裁：六言诗

织薄吹箫丰沛，拍张狂叫风云。朝领白衣队主，暮称黑槊将军。
偶成·其三
作者：吴伟业
朝代：明
体裁：六言诗

异锦文缯歌者，黄金白璧苍头。诸生唇腐齿落，终岁华冠敝裘。
偶成·其九
作者：吴伟业
朝代：明
体裁：六言诗

东部督邮恣横，北门待诏穷愁。莫举贤良有道，且求刀笔封侯。
偶成·其二
作者：吴伟业
朝代：明
体裁：六言诗

张良貌似女子，李广恂恂鄙人。祖龙一击几中，猿臂善射如神。
偶成·其二
作者：吴伟业
朝代：明
体裁：七言绝句

海棠花发两三枝，燕子呢喃春雨时。恰似阑干娇欲醉，当年人说杜红儿。
偶成·其五
作者：吴伟业
朝代：明
体裁：六言诗

韩非传同老子，苏侯坐配唐尧。今古一丘之貉，不知谁凤谁枭。
偶成·其八
作者：吴伟业
朝代：明
体裁：六言诗

雅擅潘文乐旨，妙参羊体嵇心。画虎雕龙染翰，高山流水弹琴。
偶成·其六
作者：吴伟业
朝代：明
体裁：六言诗

雍齿且加封爵，田横可誓丹青。愿得无忘堂阜，相看宁识神亭。
偶成·其十
作者：吴伟业
朝代：明
体裁：六言诗

食其长为说客，夷甫自谓谈宗。著书一篇隽永，缓颊四座从容。
偶成·其十一
作者：吴伟业
朝代：明
体裁：六言诗

赵壹恃才倨傲，祢衡作达疏狂。计吏恣睢卿相，布衣笑骂侯王。
偶成·其十二
作者：吴伟业
朝代：明
体裁：六言诗

厨下绿葵紫蓼，盘中白柰黄柑。冠栉懒施高枕，樵苏失爨清谈。
偶成·其四
作者：吴伟业
朝代：明
体裁：六言诗

宝帐葳蕤云漾，象床刻镂花深。破尽民间万室，远踰禁物千金。
偶见
作者：吴伟业
朝代：明
体裁：五言律诗

挟弹打文鹅，翻身马注坡。轻鞭过易水，大雪满滹沱。锦帽垂青鼠，银罂出紫驼。少时从出塞，十五便横戈。
偶见·其一
作者：吴伟业
朝代：明
体裁：五言绝句

合欢金缕带，苏合宝香薰。欲展湘文裤，微微荡画裙。
偶见·其一
作者：吴伟业
朝代：明
体裁：七言绝句

新更梳裹簇双蛾，窣地长衣抹锦靴。总把珍珠浑装却，奈他明镜泪痕多。
偶见·其二
作者：吴伟业
朝代：明
体裁：七言绝句

惜解双缠只为君，丰趺羞涩出罗裙。可怜鸦色新盘髻，抹作巫山两道云。
偶见·其二
作者：吴伟业
朝代：明
体裁：五言绝句

背影立银荷，琼肌映绮罗。烛花红泪满，遮莫为心多。
儒将
作者：吴伟业
朝代：明
体裁：七言律诗

河朔功名指顾收，身兼使相领诸侯。按兵白道调神鹘，挟妓青山驾快牛。论敌肯输杨大眼，知书不减范长头。他年信史推儒将，马槊清谈第一流。
元墓谒剖公
作者：吴伟业
朝代：明
体裁：五言律诗

一衲消群相，孤峰占妙香。经声清石骨，佛面冷湖光。花落承趺坐，云归识讲堂。空潭今夜月，钟鼓祝前王。
元夕
作者：吴伟业
朝代：明
体裁：七言律诗

诸王花萼奉宸游，清路千门照夜骝。长信玉杯簪戴胜，昭阳银烛擘箜篌。传柑曲里啼莺到，爆竹光中战马收。却忆征南人望月，金闺灯火别离愁。
兔缺
作者：吴伟业
朝代：明
体裁：五言律诗

舌在音何�，唇亡口半呿。病同师伯齴，方问仲堪医。露涿从人诮，衔碑欲语迟。纳言亲切地，补阙是良规。
八风诗 其一 东风
作者：吴伟业
朝代：明
体裁：七言律诗

汴水杨花扑面迎，飘飘飞过雒阳城。陶潜篱畔吹残醉，宋玉墙头送落英。油壁马嘶罗袖举，绿塘波皱画帘声。独怜赵后身轻甚，斜倚雕阑待月生。
八风诗 其七 东北风
作者：吴伟业
朝代：明
体裁：七言律诗

飞廉熛怒向人间，徐福求仙恨未还。万乘雨休封禅树，八神波断羡门山。萧萧班马东巡海，发发严旌北距关。错认祖龙噫气盛，蓬莱咫尺竟谁攀。
八风诗 其三 西风
作者：吴伟业
朝代：明
体裁：七言律诗

落日巴山素女秋，梧宫萧瑟唱凉州。白团掌内恩应弃，绛蜡窗前泪未收。陇坂征夫芦管怨，玉关思妇杵声愁。可堪益部龙骧鼓，猎猎牙旗指石头。
八风诗 其二 南风
作者：吴伟业
朝代：明
体裁：七言律诗

玉尺披图解愠篇，相乌高指越裳天。终南云出松桧响，双阙雨飞铃索悬。师旷审音吹不竞，钟仪怀土操谁传。九疑望断黄陵庙，曾共湘灵拂五弦。
八风诗 其五 东南风
作者：吴伟业
朝代：明
体裁：七言律诗

紫盖黄旗半壁中，斗牛斜直上游通。漫分汉沔鱼龙阵，须仗江湘乌鹊风。捩柁引船濡口利，祃牙挥扇赭圻功。试看片刻周郎火，一捲曹公战舰空。
八风诗 其八 西北风
作者：吴伟业
朝代：明
体裁：七言律诗

沛宫亲作大风歌，往事彭城奈楚何。身陷重围逢晦冥，天留数骑脱干戈。威加河朔金方整，地绕幽并杀气多。好祭蚩尤祔风伯，飞扬长护汉山河。
八风诗 其六 西南风
作者：吴伟业
朝代：明
体裁：七言律诗

武帝雄图邛笮开，相如驰传夜郎回。巴童引节旌旄动，僰马随车尘土来。尧女尚应愁赭树，楚王从此怕登台。小臣欲进乘槎赋，万里披襟好快哉。
八风诗 其四 北风
作者：吴伟业
朝代：明
体裁：七言律诗

万里扶摇过白登，少卿书断雁难凭。萧梢骏尾依宛马，飒爽雄姿刷代鹰。野火烧原青海雪，惊沙击面黑河冰。愚公墐户头如猬，传道君王猎霸陵。
六么令·咏桃
作者：吴伟业
朝代：明
体裁：词

一枝秾艳，蘸破垂杨色。到处倚墙临水，妆点清明陌。障袖盈盈粉面，独倚斜柯立。深红浅白，无言忽笑，斗尽铅华半无力。年年閒步过此，柳下人家识。烟脸嫩雾鬓斜，肠断东风客。燕子欲来还去，满地愁狼藉。芳姿难得，韶光一片，嘱付东君再三惜。
再寄三弟·其一
作者：吴伟业
朝代：明
体裁：五言律诗

拙宦真无计，归谋数口资。海田人战后，山稻雨来时。官税催应早，乡租送易迟。荷锄西舍叟，怜我问归期。
再寄三弟·其二
作者：吴伟业
朝代：明
体裁：五言律诗

五亩山园胜，春来客唤茶。篱荒谋补竹，溪冷课栽花。石迸墙根动，松欹屋脚斜。东庄租苟足，修葺好归家。
再观打冰词
作者：吴伟业
朝代：明
体裁：古风

官催打冰不肯行，座船既泊商船停。商船虽住起潜听，冰底有声柁牙应。桅竿旗动吹南风，舟子喜甚呼蒙冲。儿童操梴争跳跃，其气早夺冯夷宫。砉如苍崖崩巨石，鍧如戈矛相撞击。滃如云气腾虚空，飒如雨声飞淅沥。河伯娶妇三日眠，霜纨方空张轻烟。忽闻裂帛素娥笑，玉盘银瓮倾流泉。别有鲛鮹还未醒，沉鱼浮藻何隐隐。上冰犹结下冰行，视水如灯取冰影。冰轮既展相催送，三千练甲皆随从。激岸回湍冰负冰，白龙十丈鳞鳞动。自古水嬉无此观，披裘起坐捲帘看。估客兼程贪夜发，却愁明日西风寒。枕畔轻雷殊不已，醉里扁舟行百里。安得并州第四弦，弹彻冰天霜月起。
再送王元照
作者：吴伟业
朝代：明
体裁：五言律诗

行止频难定，装轻忽戒涂。望人离树立，征棹入云呼。野色平沙雁，朝光断岸芦。此中萧瑟意，非尔不能图。
冬霁
作者：吴伟业
朝代：明
体裁：五言律诗

烟尽生寒日，山云不入城。船移隔县雪，屋绕半江晴。照眼庭花动，开颜社酒清。渚田飞雁下，近喜有人耕。
冰
作者：吴伟业
朝代：明
体裁：五言律诗

清浊看都净，长安唤买冰。见来消易待，欲问价偏增。洁自盘中显，凉因酒后胜。若求调燮理，坐上去青蝇。
减字木兰花 题画 咏足
作者：吴伟业
朝代：明
体裁：词

香趺印浅。不涴春泥红一寸。罗袜钩钩。点拍轻匀小凤头。归来露滑。醉把双缠微笑脱。拨醒檀郎。眼底端相白似霜。
减字木兰花·题画
作者：吴伟业
朝代：明
体裁：词

虅溪竹路。鸟道无人云独过。鹿栅猿栖。布袜青鞋客杖藜。江头尺鲤。展罢生绡天欲雨。记得曾游。古木包山五月秋。
初冬月夜过子俶
作者：吴伟业
朝代：明
体裁：五言律诗

月色破林峦，贫家共一滩。门开孤树直，影逼两人寒。瀹茗誇阳羡，论诗到建安。亦知谭笑久，良夜睡应难。
初春同王惟夏郁计登夜坐奇怀室
作者：吴伟业
朝代：明
体裁：五言律诗

长日谁教睡，夜深还拥书。一灯残酒在，斜月暗窗虚。官退才须减，名高懒不除。梅花侵晓发，蚤得伴閒居。
别丁飞涛兄弟
作者：吴伟业
朝代：明
体裁：七言律诗

把君诗卷过扁舟，置酒离亭感旧游。三陆云间空想像，二丁邺下自风流。湖山意气归词苑，兄弟文章入选楼。为道故人相送远，藕花萧瑟野塘秋。
别维夏
作者：吴伟业
朝代：明
体裁：七言律诗

惆怅书生万事非，赭衣今扺旧乌衣。六朝门第鸦啼绕，九月关河木叶飞。庾岭故人犹未别，燕山游子早应归。正逢漉酒登高会，执手西风叹落晖。
功臣庙
作者：吴伟业
朝代：明
体裁：七言律诗

画壁精灵间气豪，鄂公羽箭卫公刀。丹青赐额丰碑壮，棨戟传家甲第高。鹿走三山争楚汉，鸡鸣十庙失萧曹。英雄转战当年事，采石悲风起怒涛。
包山寺赠古如和尚
作者：吴伟业
朝代：明
体裁：五言律诗

古木包山寺，苍然晓气平。石毛仙蜕冷，云影佛衣轻。咒钵蛟人听，弹棋鹤子惊。相逢茶早熟，匡坐说无生。
十月下浣偕九日过云閒公宴阆石苍水斋中同文饶诸子·其一
作者：吴伟业
朝代：明
体裁：七言律诗

百里溪山访旧游，南皮宾客盛风流。文章座上惊黄绢，名字人间愧白头。董相园开三径夜，陆生台在九峰秋。酒酣莫话当年事，门外沧江起暮愁。
十月下浣偕九日过云閒公宴阆石苍水斋中同文饶诸子·其二
作者：吴伟业
朝代：明
体裁：七言律诗

霜落南楼笑语清，无端街鼓逼严城。三江风月尊前醉，一郡荆榛笛里声。花满应徐陪上宴，歌残稽阮隔平生。归来枕底天涯梦，喔喔荒鸡已五更。
千秋岁·题袁重其侍母弄孙图
作者：吴伟业
朝代：明
体裁：词

吴中佳士。独有袁丝耳。营笔墨，供甘旨。但期慈母笑，敢告吾劳矣。愿只愿，年年进酒春风里。少妇晨妆起。抱得佳儿侍。珠一颗，驹千里。石麟天上送，蜡凤阶前戏。回首道，待看儿长还如此。
南乡子 新浴 春衣
作者：吴伟业
朝代：明
体裁：词

玉尺剪裁工。斗色衣衫巧样缝。深浅配来纤手绽，重重。蒲紫蒲青雅澹中。斜领叩金虫。透肉生香宝袜松。茜袖半垂鸦袜浅，从容。百折罗裙细细风。
南乡子 新浴 牡丹头
作者：吴伟业
朝代：明
体裁：词

高耸翠云寒。时世新妆唤牡丹。岂是玉楼春宴罢，金盘。头上花枝斗合欢。著意画烟鬟。用尽玄都墨几丸。不信洛阳千万种，争看。魏紫姚黄总一般。
南乡子·新浴
作者：吴伟业
朝代：明
体裁：词

皓腕约金环。艳质生香浸玉盘。曲曲屏山灯近远，偷看。一树梨花露未乾。扶起骨珊珊。裙衩风来怯是单。背立梧桐贪避影，更阑。月转回廊半臂寒。
南柯子 凉枕 竹夫人
作者：吴伟业
朝代：明
体裁：词

玉骨香无汗，从教换两头。受人颠倒被人勾。只是更无肠肚、便风流。娇小通身滑，玲珑满眼愁。有些情性欠温柔。怕的一时抛掷、在深秋。
南柯子·凉枕
作者：吴伟业
朝代：明
体裁：词

颊印红多晕，钗横响易寻。美人一觉在花阴。怕是耳珠钩住、鬓云侵。有分投湘簟，无缘伴锦衾。眼多唧溜为知音。受尽两头牵系、像人心。
南生鲁六真图歌
作者：吴伟业
朝代：明
体裁：古风

明湖夜雨天涯客，握手停杯话畴昔。人生竟作画图看，拂卷生绡开数尺。长身玉立于思翁，美人促柱弹春风。一声两声玉箫急，吹落碧桃无数红。旁有一姝娇倚扇，听君手拂湘妃怨。抱琴危坐须飘然，知入清徽广陵散。出门逐伴车如风，筑毬会饮长安中。归来闭门閒课子，石榻焚香列图史。我笑此翁何太奇，弹琴蹴鞠皆能为。读书终老岂长策，乘云果欲鞭龙螭。神仙吾辈尽可学，六慱吹笙游戏作。不信晚年图作佛，趺坐蒲团贪睡着。丈夫雄心竟若此，世事悠悠何足齿。兴来展玩自掀髯，棕拂藤鞋自兹始。刘君水石谢君图，解衣盘礴工揣摩。平生嗜好经想像，须臾点出双清矑。置身其间真快乐，声酒琴书资笑谑。纵然仙佛两无成，如此溪山良不恶。吾闻宗少文，曾写尚子平。阮生长啸逢苏门，祖孙妙笔多天真。君不见兴宗年少香山老，不及丹青似旧人。
南苑应制
作者：吴伟业
朝代：明
体裁：五言绝句

熊馆发云旌，春蒐告礼成。东风吹紫陌，千骑暮归营。
南苑应制
作者：吴伟业
朝代：明
体裁：七言绝句

绿杨春绕柏梁台，羽盖梢云甲帐开。知是至尊亲讲武，日边万马射生来。
南苑春蒐应制
作者：吴伟业
朝代：明
体裁：五言律诗

诏阅期门旅，铙歌起上林。风云开步伍，草木壮登临。天子三驱礼，将军百战心。割鲜亲宴罢，告语主恩深。
即事
作者：吴伟业
朝代：明
体裁：七言律诗

击鼓迎神太乙坛，越巫吐火舞珊珊。露台月上调丝管，禁苑霜凋挟弹丸。赤骥似龙徕万里，白鹰如雪致三韩。柏梁焚后宜春起，只有西山作旧看。
即事·其一
作者：吴伟业
朝代：明
体裁：七言律诗

夹城朝日渐台风，玉树青葱起桂宫。谒者北衙新掌节，郎官西府旧乘骢。叔孙礼在终应复，萧相功成固不同。百战可怜诸将帅，几人高会未央中。
即事·其七
作者：吴伟业
朝代：明
体裁：七言律诗

新传使者出皇都，十道飞车算国租。故事已除将作监，他年须尚执金吾。主持朝论垂鱼袋，料理军书下虎符。始信萧曹务休息，太平良策未全无。
即事·其三
作者：吴伟业
朝代：明
体裁：七言律诗

元僚白发领槐厅，风度须看似九龄。疏乞江湖陈老病，诏传容貌写丹青。从游西苑花初放，侍宴南台酒半醒。最是御书房下过，赐茶清燕共谈经。
即事·其九
作者：吴伟业
朝代：明
体裁：七言律诗

秋尽黄陵对落晖，长沙西去不能归。甘宁旧垒潮初落，陶侃新营树几围。五岭烽烟城郭改，三湘征调吏人稀。老臣裹革平生志，往事伤心尚铁衣。
即事·其二
作者：吴伟业
朝代：明
体裁：七言律诗

六龙初幸晾莺台，千骑从官帐殿开。南苑车声穿碧柳，西山驰道夹青槐。翻书夜半移灯召，教射楼头走马来。闻道上林亲试士，即今谁是长卿才。
即事·其五
作者：吴伟业
朝代：明
体裁：七言律诗

黄河东注出潼关，本济漕渠竟北还。淮水独流空到海，汴堤横啮不逢山。天心岂为投圭璧，民力何堪弃草菅。瓠子未成淇竹尽，龙门远挂白云间。
即事·其八
作者：吴伟业
朝代：明
体裁：七言律诗

柳营江上羽书传，白马三郎被酒眠。无意漫提欧冶剑，有心长放吕嘉船。金钱北去缘求印，铁券南来再控弦。庙算只今勤远略，伏波横海已经年。
即事·其六
作者：吴伟业
朝代：明
体裁：七言律诗

西山盗贼尚纵横，白昼畿南桴鼓鸣。谁道尽提龙武将，翻教远过阖闾城。军需苦给嫖姚骑，节制难逢仆射营。斥堠但严三辅靖，愿消兵甲罢长征。
即事·其十
作者：吴伟业
朝代：明
体裁：七言律诗

巴山千丈擘云根，节使征西入剑门。蜀相军营犹石壁，汉高原庙自江村。全家故国空从难，异姓真王独拜恩。回首十年成败事，笛声哀怨起黄昏。
即事·其四
作者：吴伟业
朝代：明
体裁：七言律诗

列卿严谴赴三韩，贳酒悲歌行路难。妻子几随关外去，都人争拥路旁看。乐浪有吏崔亭伯，辽海无家管幼安。尽说日南多瘴疠，如君绝域是流官。
厩里
作者：吴伟业
朝代：明
体裁：五言律诗

夫差刍秣地，遗迹五湖传。柳叶青丝鞚，桃花赤汗鞯。降王羞执辔，艳妾笑垂鞭。老骥哀鸣甚，西风死骨捐。
又咏古·其一
作者：吴伟业
朝代：明
体裁：古风

浃旬至台司，三日遍华省。慈明与中郎，岂不念朝菌。王良御奔车，势逼崦嵫景。急策度太行，马足殆而骋。富贵若岁时，过则生灾疹。草木冬先荣，经春辄凋殒。桓桓梁将军，赫赫萧京尹。一朝遇蹉跌，未得全要领。人生百年内，饱食与美寝。毋以藜藿粝，羡彼钟与鼎。毋以毛褐敝，羡彼纨与锦。进固非伊周，退亦无箕颍。薄禄从下僚，末俗居中品。寂寥子云戟，从容步兵饮。
又咏古·其三
作者：吴伟业
朝代：明
体裁：古风

古来有烈士，轵里与易水。庆卿虽不成，其事已并美。专诸弑王僚，朱亥杀晋鄙。惜哉博浪椎，何如圯桥屦。公孙擅西蜀，可谓得士死。连刺两大将，探囊取物耳。皆从百万军，夜半入帐里。七首中要害，绝迹复千里。若论剑术精，前人莫能比。胡使名弗传，无以著青史。谁修侠客传，阙疑存二子。
又咏古·其二
作者：吴伟业
朝代：明
体裁：古风

西州杜伯山，北海郑康成。季孟将举事，本初方用兵。脱身有追骑，舆疾犹从征。何胤绝婚宦，遁迹东篱门。受逼崔慧景，语默难为情。网疏免刑戮，大道全身名。时命苟不佑，千载无完人。入山山易浅，饮水水不清。一身累妻子，动足皆荆榛。自非焦孝先，何以逃风尘。庶几詹尹卜，足保幽人贞。
又咏古·其五
作者：吴伟业
朝代：明
体裁：古风

遭时固不易，推心尤独难。景略王佐才，臣主真交欢。天意不佑秦，中道夺之年。苻坚有大度，豁达知名贤。独断未为失，兴毁宁非天。贼苌寔弑君，闻者为冲冠。镇恶丞相孙，流落来江南。西伐功冠军，力战收长安。手剑缚姚泓，俘之出潼关。张良为刘氏，雅志在报韩。能以家国耻，诎申两主间。其地皆西秦，功亦堪比肩。区区一李方，报恩何足言。
又咏古·其六
作者：吴伟业
朝代：明
体裁：古风

宜城酒家保，北海卖饼师。千金悬赏购，万里刊章追。途穷变名姓，势急投亲知。汉法重亡命，保舍加诛�。破家相存济，百口同安危。虞卿捐相印，恨未脱魏齐。惜哉燕太子，流涕樊于期。濑水一女子，鲁国一小儿。今也无其人，已矣其安归。广柳可以置，置当猛虎蹊。复壁可以藏，藏忧黠鼠窥。古道不可作，太息将何为。
又咏古·其四
作者：吴伟业
朝代：明
体裁：古风

高密未佐命，早共京师游。弱冠拜司徒，杖策功名收。灵台画少年，万古谁能俦。兴王诸将相，足使风云羞。邓芝遇先主，七十才封侯。位至大将军，矍铄高春秋。英雄初未遇，垂老犹穷愁。祖孙汉功臣，年齿胡不侔。我读新野传，慷慨思炎刘。
又题董君画扇·其一
作者：吴伟业
朝代：明
体裁：七言绝句

过江书索扇头诗，简得遗香起梦思。金锁涩来衣叠损，空箱须记自开时。
又题董君画扇·其二
作者：吴伟业
朝代：明
体裁：七言绝句

湘君浥泪染琅玕，骨细轻匀二八年。半折秋风还入袖，任他明月自团圆。
友人斋说饼
作者：吴伟业
朝代：明
体裁：七言律诗

舍北溪南树影斜，主人留客醉黄花。水溲非用淘槐叶，蜜饵宁关煮蕨芽。阁老膏环常对酒，徵君寒具好烹茶。食经二事皆堪注，休说公羊卖饼家。
受明得子东贺
作者：吴伟业
朝代：明
体裁：五言律诗

长因故人子，往事忆流连。曾忝充闾会，俄逢拜衮年。诸甥今甫尔，入抱却依然。吾老犹堪待，公卿只眼前。
口占
作者：吴伟业
朝代：明
体裁：七言绝句

欲买溪山不用钱，倦来高枕白云边。吾生此外无他愿，饮谷栖丘二十年。
口占赠苏昆生·其一
作者：吴伟业
朝代：明
体裁：七言绝句

楼船诸将碧油幢，一片降旗出九江。独有龟年卧吹笛，暗潮打枕泣篷窗。
口占赠苏昆生·其三
作者：吴伟业
朝代：明
体裁：七言绝句

西兴哀曲夜深闻，绝似南朝汪水云。回首岳侯坟下路，乱山何处葬将军。
口占赠苏昆生·其二
作者：吴伟业
朝代：明
体裁：七言绝句

有客新经堕泪碑，武昌官柳故垂垂。扁舟夜半闻芦管，犹把当年水调吹。
口占赠苏昆生·其四
作者：吴伟业
朝代：明
体裁：七言绝句

故国伤心在寝丘，蒜山北望泪交流。饶他刘毅思鹅炙，不比君今忆蔡州。
古意·其一
作者：吴伟业
朝代：明
体裁：七言绝句

争传婺女嫁天孙，才过银河拭泪痕。但得大家千万岁，此生那得恨长门。
古意·其三
作者：吴伟业
朝代：明
体裁：七言绝句

从猎陈仓怯马蹄，玉鞍扶上却东西。一经辇道生秋草，说著长杨路总迷。
古意·其二
作者：吴伟业
朝代：明
体裁：七言绝句

豆䓻梢头二月红，十三初入万年宫。可怜同望西陵哭，不在分香卖履中。
古意·其五
作者：吴伟业
朝代：明
体裁：七言绝句

银海居然妒女津，南山仍锢慎夫人。君王自有他生约，此去惟应礼玉真。
古意·其六
作者：吴伟业
朝代：明
体裁：七言绝句

珍珠十斛买琵琶，金谷堂深护绛纱。掌上珊瑚怜不得，却教移作上阳花。
古意·其四
作者：吴伟业
朝代：明
体裁：七言绝句

玉颜憔悴几经秋，薄命无言祗泪流。手把定情金合子，九原相见尚低头。
古意·欢似机中丝
作者：吴伟业
朝代：明
体裁：五言绝句

欢似机中丝，织作相思树。侬似衣上花，春风吹不去。
台城
作者：吴伟业
朝代：明
体裁：七言律诗

形胜当年百战收，子孙容易失神州。金川事去家还在，《玉树》歌残恨未休。徐邓功勋谁甲第，方黄骸骨总荒丘。可怜一片秦淮月，曾照降幡出石头。
台城
作者：吴伟业
朝代：明

形胜当年百战败，子孙容易失神州。金川事去家还在，《玉树》歌残恨未休。徐邓功勋谁甲第，方黄骸骨总荒丘。可怜一片秦淮月，曾照降幡出石头。
叶君允文偕两叔及余兄弟游寒山深处
作者：吴伟业
朝代：明
体裁：五言律诗

投足疑无地，逢泉细听来。松颠湖影动，峰背夕阳开。客过携山榼，僧归扫石台。狂呼声撼木，麋鹿莫惊猜。
同孙洗心郁静岩家纯祜过福城观华严会
作者：吴伟业
朝代：明
体裁：七言律诗

不求身世不求年，二六时中小有天。今日云门才吃棒，多生山谷少安禅。茶铛药臼随时供，蒲笠蕉团到处眠。撒手悬崖无一事，经声灯火觉王前。
同许九日顾伊人洞庭山馆听雨
作者：吴伟业
朝代：明
体裁：七言律诗

晓阁登临意渺然，芦花萧瑟五湖天。云深古洞藏书卷，木落空山奏管弦。鱼市有租堪载酒，橘官无俸且高眠。莫愁一夜西窗雨，笠泽烟波好放船。
后东皋草堂歌
作者：吴伟业
朝代：明

君家东皋枕山麓，百顷流泉浸花竹。石田书画数百卷，酷嗜平生手藏录。隐囊麈尾寄萧斋，鸿鹄高飞鹰隼猜。白社青山旧居在，黄门北寺捕车来。有诏怜君放君去，重到故乡栖隐处。短策仍看屋后山，扁舟却系门前树。此时钩党虽纵横，终是君王折槛臣。放逐纵缘当事意，江湖还赖主人恩。一朝龙去辞乡国，万里烽烟归未得。可怜双戟中丞家，门帖凄凉题卖宅。有子单居持户难，呼门吏怒索家钱。穷搜发箧应无计，弃掷城南五尺山。任移花药邻家植，未剪松杉僧舍得。渔舟网集习家池，官道人牵到公石。石础虽留不记亭，槿篱还在半无门。欹桥已断眠僵柳，醉壁谁扶倚瘦藤。尚有荒祠丛废棘，丰碑草没犹堪识。阶前田父早歌呼，陌上行人增叹息。我初扶杖过君家，开尊九月逢黄花。秋日溪山好图画，石田真迹深咨嗟。传闻此图再易主，同时宾客知存几。又见溪山改旧观，雕栏碧槛今已矣。摇落深知宋玉愁，衡阳雁断楚天秋。斜晖有恨家何在，极浦无言水自流。我来草堂何处宿，挑镫夜把长歌续。十年旧事总成悲，再赋闲愁不堪读。魏寝梁园事已空，杜鹃寂寞怨西风。平泉独乐荒榛里，寒雨孤村听暝钟。
后东皋草堂歌
作者：吴伟业
朝代：明
体裁：古风

君家东皋枕山麓，百顷流泉浸花竹。石田书画数百卷，酷嗜平生手藏录。隐囊麈尾寄萧斋，鸿鹄高飞鹰隼猜。白社青山旧居在，黄门北寺捕车来。有诏怜君放君去，重到故乡栖隐处。短策仍看屋后山，扁舟却系门前树。此时钩党虽纵横，终是君王折槛臣。放逐纵缘当事意，江湖还赖主人恩。一朝龙去辞乡国，万里烽烟归未得。可怜双戟中丞家，门帖凄凉题卖宅。有子单居持户难，呼门吏怒索家钱。穷搜废箧应无计，弃掷城南五尺山。任移花药邻家植，未剪松杉僧舍得。渔舟网集习家池，官道人牵到公石。石础虽留不记亭，槿篱还在半无门。欹桥已断连僵柳，醉壁谁扶倚瘦藤。尚有荒祠丛废棘，丰碑草没犹堪识。阶前田父早歌呼，陌上行人增叹息。我初扶杖过君家，开尊九月逢黄花。秋日溪山好图画，石田真迹深咨嗟。传闻此图再易主，同时宾客知存几。又见溪山改旧观，雕栏碧槛今已矣。摇落深知宋玉愁，衡阳雁断楚天秋。斜晖有恨家何在，极浦无言水自流。我来草堂何处宿，挑灯夜把长歌续。十年旧事总成悲，再赋閒愁不堪读。魏寝梁园事已空，杜鹃寂寞怨西风。平泉独乐荒榛里，寒雨孤村听暝钟。
听女道士卞玉京弹琴歌
作者：吴伟业
朝代：明

鴐鹅逢天风，北向惊飞鸣。飞鸣入夜急，侧听弹琴声。借问弹者谁，云是当年卞玉京。玉京与我南中遇，家近大功坊底路。小院青楼大道边，对门却是中山住。中山有女娇无双，清眸皓齿垂明珰。曾因内宴直歌舞，坐中瞥见涂鸦黄。问年十六尚未嫁，知音识曲弹清商。归来女伴洗红妆，枉将绝技矜平康。如此才足当侯王。万事仓皇在南渡，大家几日能枝梧。诏书忽下选蛾眉，细马轻车不知数。中山好女光徘徊，一时粉黛无人顾。艳色如为天下传，高门愁被旁人妒。尽道当前黄屋尊，谁知转盼红颜误。南内方看起桂宫，北兵早报临瓜步。闻道君王走玉骢，犊车不用聘昭容。幸迟身入陈宫里，却早名填代籍中。依稀记得祁与阮，同时亦中三宫选。可怜俱未识君王，军府抄名被驱遣。漫咏临春琼树篇，玉颜零落委花钿。当时错怨韩擒虎，张孔承恩已十年。但教一日见天子，玉儿甘为东昏死。羊车望幸阿谁知，青冢凄凉竟如此。我向花间拂素琴，一弹三叹为伤心。暗将别鹄离鸾引，写入悲风怨雨吟。昨夜城头吹筚篥，教坊也被传呼急。碧玉班中怕点留，乐营门外卢家泣。私更装束出江边，恰遇丹阳下渚船。剪就黄絁贪入道，携来绿绮诉婵娟。此地繇来盛歌舞，子弟三班十番鼓。月明弦索更无声，山塘寂寞遭兵苦。十年同伴两三人，沙董朱颜尽黄土。贵戚深闺陌上尘，吾辈漂零何足数。坐客闻言起叹嗟，江山萧瑟隐悲笳。莫将蔡女边头曲，落尽吴王苑里花。
听女道士卞玉京弹琴歌
作者：吴伟业
朝代：明
体裁：古风

鴐鹅逢天风，北向惊飞鸣。飞鸣入夜急，侧听弹琴声。借问弹者谁，云是当年卞玉京。玉京与我南中遇，家近大功坊底路。小院青楼大道边，对门却是中山住。中山有女娇无双，清眸皓齿垂明珰。曾因内宴直歌舞，坐中瞥见涂鸦黄。问年十六尚未嫁，知音识曲弹清商。归来女伴洗红妆，枉将绝技矜平康。如此才足当侯王。万事仓皇在南渡，大家几日能枝梧。诏书忽下选蛾眉，细马轻车不知数。中山好女光徘徊，一时粉黛无人顾。艳色知为天下传，高门愁被旁人妒。尽道当前黄屋尊，谁知转盼红颜误。南内方看起桂宫，北兵早报临瓜步。闻道君王走玉骢，犊车不用聘昭容。幸迟身入陈宫里，却早名填代籍中。依稀记得祁与阮，同时亦中三宫选。可怜俱未识君王，军府抄名被驱遣。漫咏临春琼树篇，玉颜零落委花钿。当时错怨韩擒虎，张孔承恩已十年。但教一日见天子，玉儿甘为东昏死。羊车望幸阿谁知，青冢凄凉竟如此。我向花间拂素琴，一弹三叹为伤心。暗将别鹄离鸾引，写入悲风怨雨吟。昨夜城头吹筚篥，教坊也被传呼急。碧玉班中怕点留，乐营门外卢家泣。私更装束出江边，恰遇丹阳下渚船。剪就黄絁贪入道，携来绿绮诉婵娟。此地繇来盛歌舞，子弟三班十番鼓。月明弦索更无声，山塘寂寞遭兵苦。十年同伴两三人，沙董朱颜尽黄土。贵戚深闺陌上尘，吾辈漂零何足数。坐客闻言起叹嗟，江山萧瑟隐悲笳。莫将蔡女边头曲，落尽吴王苑里花。
听朱乐隆歌·其一
作者：吴伟业
朝代：明
体裁：七言绝句

少小江湖载酒船，月明吹笛不知眠。只今憔悴秋风里，白发花前又十年。
听朱乐隆歌·其三
作者：吴伟业
朝代：明
体裁：七言绝句

开元法部按霓裳，曾和巫山窈窕娘。见说念奴今老大，白头供奉话岐王。
听朱乐隆歌·其二
作者：吴伟业
朝代：明
体裁：七言绝句

一春丝管唱吴趋，得似何戡此曲无。自是风流推老辈，不须教染白髭须。
听朱乐隆歌·其五
作者：吴伟业
朝代：明
体裁：七言绝句

长白山头芦管声，秋风吹满雒阳城。茂陵底事无消息，逤逻檀槽拨不成。
听朱乐隆歌·其六
作者：吴伟业
朝代：明
体裁：七言绝句

楚雨荆云雁影还，竹枝弹彻泪痕斑。坐中谁是沾裳者，词客哀时庾子山。
听朱乐隆歌·其四
作者：吴伟业
朝代：明
体裁：七言绝句

谁画张家静婉腰，轻绡一幅美人蕉。会看记曲红红笑，唤下丹青弄碧箫。
吴门遇刘雪舫
作者：吴伟业
朝代：明
体裁：古风

出门遇高会，杂坐皆良朋。排閤一少年，其气为幽并。羌裘虽裹膝，目乃无诸伧。忽然语笑合，与我谈生平。亡姑备宫掖，吾父天家婚。先皇在信邸，降礼如诸甥。长兄进彻侯，次兄拜将军。先皇早失恃，寤寐求音形。太庙奉睿容，流涕朝群臣。新乐初受封，搢笏登王庭。至尊亦丰颐，一见惊公卿。两宫方贵重，通籍长安门。周侯累纤微，鄙哉无令名。田氏起轻侠，宾客多纵横。不比先后家，天语频谆谆。独见新乐朝，上意偏殷勤。爱其子弟谨，忧彼俸给贫。每开三十库，手赐千黄金。长戈指北阙，鼙鼓来西秦。宁武止一战，各帅皆投兵。渔阳股肱郡，千里无坚城。呜呼四海主，此际惟一身。彷佛万岁山，先后辎軿迎。辛苦十七年，欲诉知何因。今才识母面，同去朝诸陵。我兄闻再拜，恸哭高皇灵。烈烈巩都尉，挥手先我行。宁同英国死，不作襄城生。我幼独见遗，贫贱今依人。当时听其语，剪烛忘深更。长安昔全盛，曾记朝元正。道逢五侯骑，颀晰为卿兄。即君貌酷似，丰下而微黔。贵戚诸旧游，追忆应难真。依稀李与郭，流落今谁存。君曰欲我谈，清酒须三升。旧时白石庄，万柳馀空根。海淀李侯墅，秋雁飞沙汀。博平有别业，乃在西湖滨。惠安蓄名花，牡丹天下闻。富贵一朝尽，落日浮寒云。走马南海子，射兔西山阴。路傍一寝园，御道居人侵。碑镌孝纯字，僵石莓苔青。下马向之拜，见者疑王孙。询是先后侄，感叹增伤心。落魄游江湖，踪迹嗟飘零。倾囊纵蒱博，剧饮甘沉沦。不图风雨夜，话旧同诸君。已矣勿复言，涕下沾衣襟。
吾谷行
作者：吴伟业
朝代：明

吾谷千章万章木，插石缘溪秀林麓。中有双株向背生，并干交柯互蟠曲。一株夭矫面东风，上拂青云宿黄鹄。黄鹄引吭鸣一声，响入瑶花飞簌簌。一株偃蹇踞阴崖，半死半生遭屈辱。雷劈烧痕翠鬣焦，雨垂漏滴苍皮缩。泥崩石断迸枯根，鼠窜虫穿隐空腹。行人过此尽彷徨，日暮驱车不能速。前山路转相公坟，宰木参差乱入云。枝上子规啼碧血，道傍少妇泣罗裙。罗裙碧血招魂哭，寡鹄羁雌不忍闻。同伴几家逢下泪，羡他夫婿尚从军。可怜吾谷天边树，犹有相逢断肠处。得免仓皇剪伐愁，敢辞漂泊风霜惧。木叶山头雪正飞，行人十月辽阳戍。兄在长安弟玉关，摘叶攀条不能去。昨宵有客大都来，传道君王幸渐台。便殿含毫题诏湿，閤门走马报花开。宫槐听取从官咏，御柳催成应制才。定有春风到吾谷，故园不用忧樵牧。虽遇彫枯坠叶黄，恰逢滋茂攒条绿。繇来荣落总何常，莫向千门羡栋梁。君不见庾信伤心《枯树赋》，纵吟风月是他乡。
吾谷行
作者：吴伟业
朝代：明
体裁：古风

吾谷千章万章木，插石缘溪秀林麓。中有双株向背生，并干交柯互蟠曲。一株夭矫面东风，上拂青云宿黄鹄。黄鹄引吭鸣一声，响入瑶花飞簌簌。一株偃蹇踞阴崖，半死半生遭屈辱。雷劈烧痕翠鬣焦，雨垂漏滴苍皮缩。泥崩石断迸枯根，鼠窜虫穿隐空腹。行人过此尽彷徨，日暮驱车不能速。前山路转相公坟，宰木参差乱入云。枝上子规啼碧血，道旁少妇泣罗裙。罗裙碧血招魂哭，寡鹄羁雌不忍闻。同伴几家逢下泪，羡他夫婿尚从军。可怜吾谷天边树，犹有相逢断肠处。得免仓黄剪伐愁，敢辞漂泊风霜惧。木叶山头雪正飞，行人十月辽阳戍。兄在长安弟玉关，摘叶攀条不能去。昨宵有客大都来，传道君王幸渐台。便殿含毫题诏湿，閤门走马报花开。宫槐听取从官咏，御柳催成应制才。定有春风到吾谷，故园不用忧樵牧。虽遇彫枯坠叶黄，恰逢滋茂攒条绿。由来荣落总何常，莫向千门羡栋梁。君不见庾信伤心《枯树赋》，纵吟风月是他乡。
周五子俶读书爱客白掷剧饮又善音律好方伎为此诗以啁之
作者：吴伟业
朝代：明
体裁：七言律诗

大隐先生赋索居，比来诗酒复何如。马融绛帐仍吹笛，刘向黄金止读书。穷赖文章供饮博，兴因宾客卖田庐。莫临广武频长叹，醉后疏狂病未除。
周栎园有墨癖尝蓄墨万种岁除以酒浇之作祭墨诗友人王紫崖话其事漫赋二律·其二
作者：吴伟业
朝代：明
体裁：七言律诗

山斋清玩富琳琅，似璧如圭万墨庄。口啜饮同高士癖，头濡书类酒人狂。但逢知已随浓澹，若论交情耐久长。不用黄金费装裹，伴他铜雀近周郎。
和杨铁崖天宝遗事诗·其一
作者：吴伟业
朝代：明
体裁：七言律诗

汉主秋宵宴上林，延年供奉漏沉沉。给来妙服裁文锦，赏就新声赐饼金。鳷鹊风微清笛迥，蒲萄月落画弦深。明朝曼倩思言事，日午君王驾未临。
和杨铁崖天宝遗事诗·其二
作者：吴伟业
朝代：明
体裁：七言律诗

复道笙歌几处通，博山香袅绮疏中。檀槽岂出龟兹伎，玉笛非关于阗工。浩唱扇低槐市月，缓声衫动石头风。霓裳本是人间曲，天上吹来便不同。
和王太常西田杂兴韵·其一
作者：吴伟业
朝代：明
体裁：七言律诗

一卧溪云相见稀，系船枯柳叩斜扉。桥通小市鱼虾贱，水绕孤村烟火微。到处琴书携自近，骤来宾客看人围。画将松雪花溪卷，补入西田老衲衣。
和王太常西田杂兴韵·其七
作者：吴伟业
朝代：明
体裁：七言律诗

相逢道旧故交稀，偶过邻翁话掩扉。陶氏先畴思士行，谢家遗绪羡弘微。城中赐第书千卷，祠下丰碑柳十围。今日乱离牢落甚，秋风禾黍泪沾衣。
和王太常西田杂兴韵·其三
作者：吴伟业
朝代：明
体裁：七言律诗

苦竹黄芦宿火稀，渡头人歇望归扉。偶添小阁林峦秀，渐见归帆烟霭微。蔬圃草深凫雁乱，水亭桥没芰荷围。夜凉捲幔深更话，已御秋来白袷衣。
和王太常西田杂兴韵·其二
作者：吴伟业
朝代：明
体裁：七言律诗

积雨空庭鸟雀稀，泉声入竹冷岩扉。芒鞋藤杖将迎少，蟹舍鱼庄生事微。病酒客携茶荈到，罢棋人簇画图围。日斜清簟追凉好，移榻梧阴见解衣。
和王太常西田杂兴韵·其五
作者：吴伟业
朝代：明
体裁：七言律诗

乱后归来桑柘稀，牵船补屋就柴扉。游鱼自见江湖阔，野雀何知身体微。听说诗书田父喜，偶谭城市醉人围。昨朝换去机头布，已见新缝短后衣。
和王太常西田杂兴韵·其八
作者：吴伟业
朝代：明
体裁：七言律诗

春晓台前春思稀，故园萝薜绕山扉。僮耕十亩桑麻熟，僧住一龛钟磬微。题就诗篇才满壁，种来松栝已成围。而今却向西田老，换石栽花典敝衣。
和王太常西田杂兴韵·其六
作者：吴伟业
朝代：明
体裁：七言律诗

胜情今日似君稀，鹭立滩头隐钓扉。屋置茶寮图陆羽，轩开画壁祀探微。萧斋散帙知耽癖，高座谈经早解围。手植松枝当麈尾，云林居士水田衣。
和王太常西田杂兴韵·其四
作者：吴伟业
朝代：明
体裁：七言律诗

竹坞花潭过客稀，灌畦才罢掩松扉。道人石上支颐久，渔父矶头欸乃微。潮没秋田孤鹜远，阁含山雨断虹围。亭皋木落黄州梦，江海翩跹一羽衣。
咏拙政园山茶
作者：吴伟业
朝代：明

拙政园内山茶花，一株两株枝交加。艳如天孙织云锦，赪如姹女烧丹砂。百年前是空王宅，宝珠色相生光华。歌台舞榭从何起，当日豪家擅闾里。苦夺精蓝为玩花，旋抛先业随流水。儿郎纵博赌名园，一掷输人等糠秕。后人修筑改池台，石梁路转苍苔履。曲槛奇花拂画楼，楼上朱颜娇莫比。斗尽风流富管弦，更谁瞥眼闲桃李。齐女门边战鼓声，入门便作将军垒。荆棘从填马矢高，斧斤勿剪莺簧喜。近年此地归相公，相公劳苦承明宫。真宰阳和暗回斡，长安日日披熏风。花留金谷迟难落，花到朱门分外红。一去沈辽归未得，百花深锁月明中。看园剩有灌花老，为道此花吴地少。宋代经今六百年，虬干成围更成抱。嘉宾开宴醉春风，火齐堆光上穹昊。于今忽作无主花，满地飘残竟谁扫！闻语还思出塞人，玉门关外无芳草。梦魂遥想故园花，未见名花颜色好。对花不语泪沾衣，惆怅花间燕子飞。折取一枝还供佛，征入消息几时归？
咏拙政园山茶花
作者：吴伟业
朝代：明
体裁：古风

拙政园内山茶花，一株两株枝交加。艳如天孙织云锦，赪如姹女烧丹砂。吐如珊瑚缀火齐，映如螮蝀凌朝霞。百年前是空王宅，宝珠色相生光华。长养端资鬼神力，优昙涌现西流沙。歌台舞榭从何起，当日豪家擅闾里。苦夺精蓝为玩花，旋抛先业随流水。儿郎纵博赌名园，一掷留传犹在耳。后人修筑改池台，石梁路转苍苔履。曲槛奇花拂画楼，楼上朱颜娇莫比。千条绛蜡照铅华，十丈红墙饰罗绮。斗尽风流富管弦，更谁瞥眼閒桃李。齐女门边战鼓声，入门便作将军垒。荆棘从填马矢高，斧斤勿剪莺簧喜。近年此地归相公，相公劳苦承明宫。真宰阳和暗回斡，长安日日披薰风。花留金谷迟难落，花到朱门分外红。独有君恩归未得，百花深锁月明中。灌花老人向前说，园中昨夜零霜雪。黄沙淅淅动人愁，碧树垂垂为谁发。可怜塞上燕支山，染花不就花枝殷。江城作花颜色好，杜鹃啼血何斑斑。花开连理古来少，并蒂同心不相保。名花珍异惜如珠，满地飘残胡不扫。杨柳丝丝二月天，玉门关外无芳草。纵费东君着意吹，忍经摧折春光老。看花不语泪沾衣，惆怅花间燕子飞。折取一枝还供佛，征人消息几时归。
咏月
作者：吴伟业
朝代：明
体裁：五言律诗

长夜清辉发，愁来分外明。徘徊新战骨，经过旧台城。秋色知何处，江心似不平。可堪吹急管，重起故乡情。
咏柳·其一
作者：吴伟业
朝代：明
体裁：七言绝句

走马章台酒半醒，远山眉黛自青青。输他张绪誇年少，柳宿傍边占小星。
咏柳·其三
作者：吴伟业
朝代：明
体裁：七言绝句

万条拂面惹行尘，选就轻盈御柳新。枉自穆生空设醴，可怜青眼属谁人。
咏柳·其二
作者：吴伟业
朝代：明
体裁：七言绝句

十五盈盈擅舞腰，无言欲语不能描。武昌二月新栽柳，破得工夫斗小乔。
咏柳·其四
作者：吴伟业
朝代：明
体裁：七言绝句

玉笛声声唤奈何，柳花和泪落谁多。灞桥折赠频回首，惆怅崔郎一曲歌。
哭中书赵友沂兼柬其尊甫洞门都宪
作者：吴伟业
朝代：明
体裁：七言律诗

长沙长子九江船，御史台西月正圆。两省亲朋欢笑日，一官诗酒乱离年。朱楼有泪看杨柳，白发无家听杜鹃。太息贾生归未得，湘花湘草夕阳边。
哭亡女·其一
作者：吴伟业
朝代：明
体裁：五言律诗

丧乱才生汝，全家窜道边。畏啼思便弃，得免意加怜。儿女关馀劫，干戈逼小年。兴亡天下事，追感倍凄然。
哭亡女·其三
作者：吴伟业
朝代：明
体裁：五言律诗

扶病常闻乱，漂零实可忧。危时难共济，短算亦良谋。诀绝频携手，伤心但举头。昨宵还劝我，不必泪长流。
哭亡女·其二
作者：吴伟业
朝代：明
体裁：五言律诗

一恸怜渠幼，他乡失母时。止因身未殒，每恨见无期。白骨投怀抱，黄泉诉别离。相依三尺土，肠断孝娥碑。
哭志衍
作者：吴伟业
朝代：明
体裁：古风

予始年十四，与君蚤同学。君独许我文，谓侔古人作。长揖谢时辈，自比管与乐。彊记矜绝伦，读书取大略。家世攻春秋，训诂苦穿凿。君撮诸家长，弗受专门缚。即子之太公，亦未相然诺。高谭群儿惊，健笔小儒作。长途驭二龙，崇霄翔一鹗。遂使天下士，咸奉吾徒约。词场擅两吴，相与为掎角。煌煌张夫子，斯文绍濂洛。五经叩钟镛，百家垂矩矱。海内走其门，鞍马填城郭。云间数陈夏，馀子多磊落。反骚拟三湘，作赋誇五柞。君也游其间，才大资磨斲。诗篇口自哦，书记手频削。冠盖倾东南，虚怀事酬酢。射策长安城，骢马黄金络。年少交公卿，才智森喷薄。会值里中儿，飞文肆谣诼。要路示指踪，党人罹矰缴。君也念急难，疏通暗筹度。阴落其机牙，用意于莫觉。逡巡白衣奏，停止黄门狱。解褐未赴官，归来卧林壑。宾客益辐辏，声华日昭灼。生徒丏谭论，文史供扬㩁。贫贱诸故人，慰存馈衣药。蹑履修起居，小心见诚恪。重气徇长者，往往捐囊橐。君家夙贵盛，朱门饰华桷。垒石开�轩，张灯透帘幕。唱曲李延年，俳弄黄幡绰。舞席间毬场，池馆花漠漠。兄弟四五人，会宴腾觚爵。盐䜴下鱼羹，椒兰糁凫臛。每具十人馔，中厨炊香穱。客从远方来，咄嗟办脾臄。昨宵已中酒，命饮仍大釂。而我过其家，性不胜杯杓。小户不足紏，引满狂笑噱。卷波喝遣输，射覆猜须着。狎侮座上人，斗捷贪谐谑。警速谁能酬，自喜看跳跃。坚坐听其言，乃独无差错。亲疏与长幼，语语存斟酌。性厌礼法儒，拘忌何龌龊。风仪甚瑰伟，衣冠偏落拓。有时不篸巾，散发忘盥濯。中夜斗歌呼，分曹纵蒱博。百万一掷输，放意长自若。绝叫忽成卢，众手忽敛却。男儿须作健，清谈兼马槊。犯雪披轻衫，笑予尔何弱。尝登黄山颠，飞步临峭崿。下有万仞潭，徒侣愁失脚。搔首凌云烟，翘足傲衡霍。顾予石城头，横览浮大白。慷慨天下事，风尘惨河朔。诸将拥重兵，养寇饱卤掠。背后若有节，此辈急斩斮。自请五千骑，一举歼首恶。馀党皆吾人，散使归耕穫。即今朝政乱，举错混清浊。君父切边疆，群臣私帷幄。当官不弹治，何以司封驳。对仗劾三公，正色吐謇谔。此志竟迍邅，天道何穷剥。六载养丘园，一官落邛笮。大盗窃江黄，凶徒塞荆鄂。间道携妻孥，改途走蛮貉。瘴黑箐林行，飓作泸溪泊。驿路出桄榔，候吏疑猿玃。歇鞍到平地，倏逢锦城乐。问士先严杨，恤民及程卓。白盐古戍烽，赤脚严关柝。再拜蜀王书，流涕倾葵藿。请府发千金，三军赐酺醵。宾旅给犀渠，叟兵配骝骆。此地俯中原，巨灵司锁钥。水匮扼涪江，石门防剑阁。我谋适不用，岷峨气萧索。黑山起张燕，青城突庄蹻。积甲峨眉平，饮马瞿塘涸。生民为菹臡，丑类恣啖嚼。徒行值虎豹，同事皆燕雀。孤城遂摧陷，狂刀乃屠膊。有子踰十龄，艰难孰顾托。閤门竟同殉，覆卵无完壳。一弟漏刃归，两踝见芒屩。三峡奔荆门，鱼龙食魂魄。梦断落沧江，毋乃遭抟攫。郫筒千日酒，泉路无寂寞。追计平生欢，一一犹如昨。壁间所悬琴，临行弹别鹤。玉子文楸枰，尚记争残着。百架藏图书，千金入拳握。刻意工丹青，云山共绵邈。箧中白团扇，玉坠鱼瀺灂。阿兄风流尽，万事俱零落。我欲收君骨，茫茫隔山岳。后来识死事，良史曾谁确。此诗传巴中，磨崖书卓荦。石剥苍藤缠，姓氏犹扪摸。庶几千载后，悲风入寥廓。
哭苍雪
作者：吴伟业
朝代：明

忆昔穿云到上方，飞泉夹路笋舆忙。孤松半榻霜颠白，清磬一声山叶黄。得道好穷诗正变，观心难遣世兴亡。汰公塔在今同传，无著天亲共影堂。说法中峰语句真，沧桑阅尽剩闲身。宗风实处都成教，慧业通来不碍尘。白社老应空世想，青山我自哭诗人。总教落得江南梦，万树梅花孰比邻。
哭苍雪·其一
作者：吴伟业
朝代：明

忆昔穿云到上方，飞泉夹路笋舆忙。孤松半榻霜颠白，清磬一声山叶黄。得道好穷诗正变，观心难遣世兴亡。汰公塔在今同传，无著天亲共影堂。
哭苍雪·其二
作者：吴伟业
朝代：明

说法中峰语句真，沧桑阅尽剩闲身。宗风实处都成教，慧业通来不碍尘。白社老应空世想，青山我自哭诗人。总教落得江南梦，万树梅花孰比邻。
哭苍雪法师·其一
作者：吴伟业
朝代：明
体裁：七言律诗

忆昔穿云到上方，飞泉夹路笋舆忙。孤峰半榻霜颠白，清磬一声山叶黄。得道好穷诗正变，观心难遣世兴亡。汰公塔在今同传，无着天亲共影堂。
哭苍雪法师·其二
作者：吴伟业
朝代：明
体裁：七言律诗

说法中峰语句真，沧桑阅尽剩閒身。宗风实处都成教，慧业通来不碍尘。白社老应空世相，青山我自哭诗人。纵教落得江南梦，万树梅花孰比邻。
喜愿云师从庐山归
作者：吴伟业
朝代：明
体裁：五言律诗

胜绝观心处，天风万壑声。石门千镜入，云海一身轻。出世悲时事，忘情念友生。乱离兄弟恨，辜负十年盟。
喜愿云师从庐山归
作者：吴伟业
朝代：明

胜绝观心处，天风万壑声。石门干镜入，云海一身轻。出世悲时事，忘情念友生。乱离兄弟恨，辜负十年盟。
嘉湖访同年霍鲁斋观察·其一
作者：吴伟业
朝代：明
体裁：五言律诗

官舍莺声里，旌旗拂柳堤。湖开山势断，塔迥树痕齐。世路催青鬓，春风到紫泥。还看鲍司隶，骢马灞桥西。
嘉湖访同年霍鲁斋观察·其三
作者：吴伟业
朝代：明
体裁：五言律诗

门外银塘满，鸥飞入晚衙。公田若下酒，乡梦杜陵花。水碓筒输纸，溪船篓贡茶。看云堪拄笏，幕客莫思家。
嘉湖访同年霍鲁斋观察·其二
作者：吴伟业
朝代：明
体裁：五言律诗

踪迹知何处，溪山兴不孤。閒亭供鸟雀，仙吏得莼鲈。红荔涪江树，青枫笠泽图。须教赵承旨，烟雨补南湖。
嘉湖访同年霍鲁斋观察·其四
作者：吴伟业
朝代：明
体裁：五言律诗

羽盖菰城道，春风行部劳。长公山郡简，小杜水嬉豪。箫鼓催征骑，琴书压画舠。独怜憔悴客，剪烛话同袍。
嘲张南垣老遇雏妓
作者：吴伟业
朝代：明
体裁：五言律诗

莫笑韦郎老，还堪弄玉箫。醉来惟扪腹，兴极在垂髫。白石供高枕，青樽出细腰。可怜风雨夜，折取最长条。
园居
作者：吴伟业
朝代：明
体裁：五言律诗

傍城营小筑，近水插疏篱。岸曲花藏钓，窗高鹤听棋。移床穿磴远，唤茗隔溪迟。自领幽居趣，无人到此知。
园居柬许九日
作者：吴伟业
朝代：明
体裁：五言律诗

迸笋穿茶灶，欹花罨酿房。曝书移画几，敲笔响琴床。晚食知眠懒，轻衫便酒狂。翛然吾愿足，不肯负沧浪。